Catholic.by - Гамілія арцыбіскупа Тадэвуша Кандрусевіча падчас Імшы ў межах III Сустрэчы каталіцкай моладзі Беларусі\n30.04.2018 13:41 Catholic.by\nПа прыкладу Марыі ўмацоўвацца ў веры і пакліканні з мэтай дасягнення святасці\nВашыя Эксцэленцыі, браты ў святарскім служэнні, кансэкраваныя асобы, дарагя моладзь, браты і сёстры!\n1. Святы Айцец Францішак, чытаючы знакі часу і адказваючы на іх, пастанавіў склікаць чарговы, ужо XV, Сінод Біскупаў, прысвечаны моладзі, які адбудзецца 4-28 кастрычніка 2018 г. у Ватыкане. Дэвіз гэтага сусветнага форуму наступнікаў апосталаў – “Моладзь, вера і распазнанне паклікання”. Гэтым самым Папа звяртае ўвагу на вельмі актуальную праблему жыцця сучаснай моладзі, яе веры і паклікання з мэтай яе як мага хутчэйшага вырашэння.\nВельмі важным з’яўляецца тое, што ў падрыхтоўцы гэтага форуму бярэ ўдзел моладзь. У мінулым годзе яна мела магчымасць выказаць свае меркаванні на тэму Сінода паводле падрыхтаванай Ватыканам анкеты. З 19 па 25 сакавіка г.г. у Ватыкане прайшла перадсінадальная сустрэча моладзі, з удзелам таксама прадстаўніка Беларусі. Беручы пад увагу значэнне гэтай сустрэчы, журналісты назвалі яе “Сінодам моладзі”.\nКаталіцкі Касцёл у Беларусі, адчуваючы пульс сусветнага Касцёла, таксама прысвяціў гэты пастырскі год моладзі. Яго дэвіз – “Моладзь – надзея Касцёла і грамадства”. Сёлетняя сустрэча беларускай моладзі распачалася напярэдадні прысвечанага Марыі месяца мая і завершыцца ў яго першы дзень. Таму лагічна, што яе дэвіз заклікае па прыкладу Марыі жыць у Божай ласцы. Гэты дэвіз адпавядае і тэме сёлетніх Сусветных дзён моладзі, якія праводзяцца ў дыяцэзіях: “Не бойся, Марыя, бо знайшла ты ласку ў Пана” (Лк 1, 30).\nМоладзь – гэта надзея Касцёла і свету, казаў св. Ян Павел II. І гэта сапраўды так. Калі ў сям’і ёсць дзеці, то род працягваецца. Калі іх няма, то ён вымірае. Гэта натуральная і ўсім вядомая справа. Падобна адбываецца ў Касцёле і грамадстве. Аднак, як сведчыць штодзённае жыццё, нашы грамадствы старэюць. Сёння Еўропа – гэта не толькі Стары кантынент паводле сваёй гісторыі, але і стары дэмаграфічна. Старэе таксама і Беларусь. У ёй усё менш моладзі, што выклікае непакой аб нашай будучыні.\n2. Шукаючы адказу на праблемы сучаснай моладзі, якая заблудзілася ў сучасным свеце, неабходна сказаць, што самай вялікай яе праблемай з’яўляецца крызіс веры. Усё больш маладых людзей адмаўляецца ад веры і жыве так, як быццам Бог не існуе. А калі яшчэ верыць, то верыць у такога бога, які павінен выконваць усе іх патрабаванні. Але такі бог не можа быць сапраўдным Богам.\nНярэдка вера маладых людзей носіць павярхоўны і традыцыйны характар, чаго не дастаткова для адказу на вельмі небяспечныя выклікі сучаснасці.\nПадчас Сусветных дзён моладзі ў Рыме ў 2000 годзе св. Ян Павел II падкрэсліў, што сусветны форум моладзі – гэта лабараторыя веры. Пры гэтым ён задаў пытанне: “Чым ёсць вера?” – і сам на яго адказаў, што гэта адказ свабоднага чалавека на скіраванае да яго Божае слова.\nКожны з нас перажывае цяжкасці ў веры і спакусу нявер’я. Адначасова кожны з нас з дапамогаю Касцёла і Божай ласкі можа спазнаць узрастанне ў веры і духоўнае ўдасканаленне. Бо, як кажа св. Ян Павел II, у лабараторыі веры паміж сабой сустракаюцца чалавек і Бог. Уваскрослы Езус уваходзіць у Вячэрнік нашага жыцця і дазваляе кожнаму спазнаць сваю прысутнасць, каб разам са св. Тамашам сказаць: “Хрыстус ёсць мой Пан і мой Бог”.\nМы таксама павінны адчуваць сваю адказнасць за веру ў нашым наваколлі. Неабходна бараніць сучасны свет ад праяўленняў секулярызму, маральнага рэлятывізму і ліберальнага гуманізму. Свет неабходна бараніць ад сучасных Ірадаў, якія імкнуцца знішчыць веру, надзею і любоў. Замест цывілізацыі жыцця і любові яны імкнуцца стварыць цывілізацыю нянавісці і смерці.\nНаша заданне – прадставіць Касцёл як прытулак супраць выклікаў нашага часу, асабліва супраць дэхрысціянізацыі, маральнага невуцтва, прыватызацыі веры і спіхвання яе на перыферыю жыцця, а таксама тэндэнцыі жыць так, як быццам Бог не існуе. У такіх абставінах трэба паказаць, што Бог не памёр, не пайшоў у адпачынак ці на пенсію, але жыве і дзейнічае.\n3. Асобнай праблемай моладзі з’яўляецца праблема распазнавання паклікання і яго прыняцця. Гаворка ідзе не толькі аб пакліканні да святарства і кансэкраванага жыцця. Гэтая справа больш шырокая, бо гэта таксама пакліканне да сямейнага жыцця.\nЯшчэ на Сінодах Біскупаў на тэму сям’і, якія мелі месца ў 2014 і 2015 г.г., падкрэслівалася, што маладыя людзі баяцца адказнасці. У выніку чаго баяцца ўскласці на сябе абавязкі бацькі і маці. Баяцца яны таксама ўступіць на шлях святарскага і манаскага жыцця, што не варожыць добрай будучыні для Касцёла.\n4. Што такое пакліканне? Паняцце паклікання вельмі багатае, і яно ўкаранена ў Святым Пісанні, дзе мы можам знайсці шмат прыкладаў, як Бог кліча чалавека да таго ці іншага задання. Гэта пакліканні такіх вялікіх асобаў Старога Запавету, як Абрагам, Самуэль, Давід і многія іншыя. Здаецца, што ў вусны кожнага з іх можна ўкласці словы прарока Ісаі, які на скіраваны да яго заклік Божы сказаў: “Вось я, пашлі мяне”.\nУ Новым Запавеце мы маем такіх асобаў, як Марыя, якая на Божую прапанову быць Маці Збаўцы адказала: “Так”; св. Юзаф, які, пазнаўшы Божую волю, з радасцю яе прыняў; апосталы, якія пакінулі ўсё і пайшлі за Езусам; св. Павел, які з ганіцеля хрысціян стаў выбранай Божай пасудзінай і апосталам язычнікаў.\nБог і сёння кліча, толькі ў гомане сучаснага секулярызаванага свету далёка не ўсе чуюць Яго голас. У выніку гэтага ў наш час усё больш праяўляецца феномен так званых “непрабуджаных пакліканняў”. Заданне Касцёла – дапамагчы маладому чалавеку іх прабудзіць.\nБог кліча рознымі спосабамі. Праз іншых людзей, бацькоў, святароў і г.д. Ён прамаўляе праз розныя падзеі, у якіх мы павінны бачыць Божую волю. Асаблівым чынам Ён прамаўляе праз заўсёды жывое і дзейснае Божае слова, якое неабходна прыняць не толькі як гістарычную падзею, але і як актуальную. Паслухмяны голасу Бога, чалавек пакідае ўсё і ідзе за Ім.\n5. У справе распазнання паклікання неабходна пачуць заклік Бога, які дапамагае адказаць на пытанне, якое ставіць папа Францішак у Пасланні на сёлетні Сусветны дзень моладзі: “Кім я хачу быць?” і “Кім я пакліканы быць?”\nПры гэтым трэба памятаць, што пакліканне нараджаецца з дармовай любові Бога. Езус кажа апосталам, што не яны Яго выбралі, але Ён іх выбраў і паслаў, каб яны ішлі і прыносілі плён і каб іх плён трываў. Гэта азначае, што пакліканне і місія непадзельныя.\nНагадваючы пра пакліканне, неабходна заўважыць, што Бог нікога не змушае, а толькі прапануе. Ён шануе свабоду выбару чалавека і чакае яго адказу. Свабода і пакліканне з’яўляюцца двума асноўнымі аспектамі чалавечага жыцця, якія дапаўняюць адзін аднаго. Свабодны адказ на Божую прапанову з’яўляецца сутнасцю паклікання. Тут праяўляецца таямніца адносін паміж нашай часовасцю і вечнасцю Бога. Хрысціянін павінен не толькі шанаваць Божы дар свабоды, але таксама ўзрастаць у свядомасці таго, што яе мае. Таму на шляху да дасканаласці хрысціянін павінен ведаць, як карыстацца свабодай, бо свабода – гэта не толькі дар, але і адказнасць і нават выклік.\nДасканалым прыкладам свабоднага адказу Богу на Яго прапанову з’яўляецца Марыя. На словы арханёла “не бойся, ты знайшла ласку ў Бога і з цябе народзіцца Збаўца свету”, Яна адказала сваё славутае “Fiat” – “Няхай мне будзе паводле твайго слова”. Гэтым самым Яна выказала сваю гатоўнасць у духу служэння свабодна выконваць Божую волю і стаць Маці Збаўцы.\n6. Пакліканне – гэта заклік Бога, які абдымае ўсё жыццё і нясе з сабой усведамленне абавязку і пачуцця атрыманай місіі. Яно вядзе да духоўнай дасканаласці, святасці і апостальства. Радыкалізм хрысціянскага жыцця патрабуе следавання за Хрыстом праз прызнанне першынства Бога ва ўсім.\nХрысціянскае пакліканне пашырае гарызонты нашага жыцця. З вяршыні гары мы бачым далей і перад намі адкрываецца зусім іншая панарама. Таму хрысціянін, асабліва малады чалавек, не павінен заставацца ў жыццёвай даліне і задавальняцца пасрэднасцю. Яму неабходна падняцца на духоўную гару, каб мець новую перспектыву свайго жыцця, найперш у святасці.\n7. Вялікім адкрыццём Другога Ватыканскага Сабору з’яўляецца вучэнне аб паўсюдным пакліканні да святасці. Гэтую ідэю вельмі моцна развіў св. Ян Павел II. У Апостальскім пасланні “Novo millennio ineunte” – “Уступаючы ў новае трэцяе тысячагоддзе” – ён падкрэсліў, што перспектывай кожнага чалавека павінна быць святасць. А падчас Сусветных дзён моладзі ў Рыме ў 2000 годзе звярнуўся з пранікнёным заклікам да моладзі: “Не бойцеся быць святымі XXI стагоддзя!”\nНа праблему паўсюднага паклікання да святасці звярнуў увагу папа Францішак у Апостальскай адгартацыі “Gaudete et Exultate“ – “Радуйцеся і весяліцеся”. У ёй Пантыфік падкрэслівае, што мы становімся святымі, калі жывём евангельскімі благаслаўленнямі. Гэта галоўны шлях да святасці, таму што ён вядзе супраць плыні гэтага свету. Сама ж святасць дасягаецца шляхам простых жэстаў, якія здзяйсняюцца ў адносінах да людзей у штодзённым жыцці.\nПаўсюднае пакліканне да святасці пашырае гарызонты штодзённага жыцця. У нашу эпоху неабмежаванае імкненне да багацця і спажывецтва, а таксама пошук імгненнай прыемнасці звужае гарызонты жыцця і паслядоўна пазбаўляе надзеі, у выніку чаго шмат маладых людзей жыве без надзеі. У той жа час надзея на дасягненне святасці, якая актуалізуецца праз усведамленне асабістага паклікання, спрыяе інтэгральнаму развіццю чалавека.\n8. Пакліканне да хрысціянства адно, але ў ім існуюць розныя спосабы яго ажыццяўлення: святарства, кансэкраванае жыццё, сужэнства і г.д. Сутнасным з’яўляецца адказ Богу “Так” з падпарадкаваннем Яго волі. Класічны прыклад – малітва Езуса ў Гетсіманскім садзе перад крыжовай смерцю. Тады Ён прасіў свайго Нябеснага Айца адхіліць келіх цярпенняў, які Яго чакаў, але ў той жа час пагаджаўся з Божай воляй. Прыкладам з’яўляецца і малітва “Ойча наш”, калі мы молімся, каб Божая воля была на зямлі, як і ў небе.\nДа хрысціянскай супольнасці належаць розныя асобы: мужчыны і жанчыны, свецкія і духоўныя, жанатыя і самотныя, здаровыя і хворыя, людзі розных спецыяльнасцяў і г.д. Аднак усе яны атрымліваюць адзіную духоўную ежу і ўзрастаюць у дасканаласці дзякуючы Божаму слову, малітве, удзелу ў сакрамэнтах, у першую чаргу ў Эўхарыстыі, і г.д.\nУсё гэта азначае, што ў хрысціянстве існуе адно правіла для ўсіх: той жа гаршчок, калі так можна выказацца. Кожны бярэ з яго столькі, колькі яму патрэбна, але субстанцыя ежы застаецца той самай. Гэтай ежай з’яўляецца Евангелле, вучэнне Касцёла, сакрамэнты, дабрачыннасць. Пры гэтым кожны мае свой шлях, якім павінен ісці, паддаючыся кіраванню Святога Духа.\nТакім чынам, пакліканне дае ўпэўненасць у тым, што мы знаходзімся ў Божых руках і жывём у Яго ласцы, як Марыя.\n9. Дарагая моладзь!\nНяхай сёлетняя сустрэча стане гродзенскай лабараторыяй веры, у якой вы лепш пазнаеце Бога і сваё пакліканне.\nУ гэтай лабараторыі веры Касцёл прадстаўляе нам Марыю як прыклад для наследавання. Яна праявіла моцную веру і паслухмянасць Божай волі. Яе “Fiat” – гэта ключ да разумення таямніцы Збаўлення. “Fiat”, якога ад нас чакае Бог, з’яўляецца ключом да шчасця.\nКасцёл звяртаецца да вас, моладзь, з заклікам ажыўлення хрысціянскага жыцця праз паслухмянасць веры, пазнання свайго паклікання і жыцця ім з мэтай дасягнення святасці.\nМарыя, наша Маці духоўная, Каралева Беларусі, выпрасі ў свайго Сына ласку моцнай веры, каб сучасная моладзь не вагалася плысці супраць цячэння сучасных секулярных тэндэнцый, пазнавала сваё пакліканне і, яго ажыццяўляючы, ішла шляхам да дасканаласці.\nТы ж, дарагая моладзь, давер сябе Марыі і следуй Яе прыкладу, а Бог учыніць вялікія справы табе і праз цябе ўсяму нашаму народу. Амэн.\nАбноўлена 30.04.2018 16:13


Марачкін патрабуе вярнуць свае карціны\nhttp://spring96.org/be/news/21274 2008 2008-04-02T12:47:49+0300 2008-04-02T12:47:49+0300 1970-01-01T03:00:00+0300 be\n1 красавіка мастак і грамадзкі дзеяч, старшыня міжнароднага грамадскага аб’яднаньня «Згуртаваньне беларусаў сьвету «Бацькаўшчына» Аляксей Марачкін накіраваў ва УУС Цэнтральнага раёну Мінску заяву аб вяртаньні сваіх канфіскаваных твораў выяўленчага мастацтва.\nУ інтэрвію БелаПАН ён паведаміў, што гаворка ідзе аб вяртаньні яго ўласнасьці — карціны «Лялькі», харугваў грамадзкага аб’яднаньня «Таварыства беларускай мовы імя Францішка Скарыны», а таксама расьцяжак з рознымі тэкстамі. Сярод матываў свайго звароту ў міліцыю мастак назваў той факт, што ён не атрымаў копію пратакола зь пералікам усіх работ, канфіскаваных падчас вобыску ў яго майстэрні.\n«Я пісьмова выклаў усе акалічнасьці, зьвязаныя з падзеямі 24 сакавіка, калі супрацоўнікі сілавых структур позна вечарам незаконна ўварваліся ў маю майстэрню, правялі несанкцыянаваны вобыск і канфіскацыю маіх твораў, большасць зь якіх прызначалася для афармленьня калёны ўдзельнікаў шэсьця ад будынку прэзыдыюму НАНБ да плошчы Бангалор, заплянаванага на 25 сакавіка. Я нагадаў, што гэтае шэсьце, прысьвечанае 90‑годдзьдзю абвяшэчньня БНР, было дазволена ўладамі. Апрача таго, я зазначыў, што карціна «Лялькі», якая выстаўлялася раней, у момант арышту знаходзілася ў маёй прыватнай калекцыі твораў нанканфармізму, а не на публічным аглядзе», — сказаў А.Марачкін.\nПаводле яго слоў, падчас арышту твораў прадстаўнікі сілавых структур заявілі, што на працягу 10 дзён яны зробяць заключэньне па зьмесце канфіскаваных жывапісных і графічных работ. Мастак выказаў спадзяваньне, што прадстаўнікі праваахоўных органаў вернуць творы, якія яму належаць.\nНагадаем, па абвінавачаньні ў брыдкаслоўі і аказаньні супраціўленьня прадстаўнікам сілавых структур на падставе іх жа паказаньняў А.Марачкін з 24 па 29 сакавіка быў узяты пад адміністрацыйны арышт.\n02.04.2008 Тэгі: культура, сілавыя структуры, перасьлед


Святкаванне Купалля: заакіянская версія\nГалоўная » Навіны беларускага замежжа » Святкаванне Купалля: заакіянская версія\nКрыніца: Ірына Хадарэнка, nn.by\nБыць беларусам — у першую чаргу значыць атаясамліваць сябе з беларускім народам і мець далучанасць да ягоных культурных традыцый, незалежна ад этнічнага паходжання, грамадзянства або месца жыхарства. Менавіта гэты пастулат у чарговы раз падцвердзілі шматлікія ўдзельнікі святкавання Купалля, якое адбылося ў ноч з 22 на 23 чэрвеня ў штаце Нью-Ёрк.\nАпрача непасрэдных жыхароў мегаполіса і ваколіц, на імпрэзу з’ехаліся госці яшчэ з чатырох суседніх штатаў. У бягучым годзе мерапрыемства аказалася самым масавым за апошняе дзесяцігодззе адзначэння Купалля ў ЗША. І старыя, і малыя ахвотна бавілі час на прыродзе, частаваліся дранікамі і адмыслова прыгатаваным крупнікам, бралі ўдзел у вясёлых гульнях і дэманстравалі сваю дасведчанасць на ўроку беларускай мовы, удзельнічалі ў карагодзе і скоках праз вогнішча, шукалі папараць-кветку і купаліся пры святле зорак. Як звычайна, большасць прысутных была апранута ў нацыянальныя строі, што дбайна захоўвае спадарыня Валянціна Якімовіч.\nПрыемнай неспадзяванкай аказаўся акустычны выступ нядаўна створанага амерыканскімі беларусамі гурта KAZINAK. А меркаванне наконт таго, што нашы людзі рэдка ўсміхаюцца і слаба праяўляюць эмоцыі з лёгкасцю было абвергнута — мноства прыгожых твараў проста свяцілася ад шчырых усмешак, а жартаўлівыя гутаркі доўжыліся да раніцы.\nЗ улікам таго, што Купалле са старажытных часоў без перабольшвання з’яўляецца святам, якое любяць і шануюць беларусы з самымі рознымі жыццёвымі поглядамі і веравызнаннямі, ягонае святкаванне даўно ўжо магло б стаць нашым своеасаблівым нацыянальным брэндам і паспяхова распаўсюдзіцца амаль па ўсім свеце, як гэта, у прыватнасці, адбылося з ірландскім Днём Святога Патрыка.\nА пакуль што, дзякуючы намаганням арганізатараў — аб’яднанню «Пагоня» і суполцы «Беларусы ЗША. Разам лягчэй» — рамантычныя купальскія звычаі з кожным годам аб’ядноўваюць усё больш землякоў, якія пражываюць на амерыканскім кантыненце і не хочуць губляць повязь з беларушчынай.\nІрына Хадарэнка, прэзідэнт Беларускай асветніцкай лігі Амерыкі,\nфота — Серж Трыгубовіч


У Вашынгтоне працягваецца скандал вакол агенткі ЦРУ\n01 лістапад 2005, 17:49\nКастусь Бандарук, Прага У ЗША працягваецца скандал выкліканы рассакрэчаньнем асобы агенткі ЦРУ Валеры Плейм. У часе сваіх паказаньняў ейны муж, былы амэрыканскі амбасадар Джозэф Уілсан заявіў, што Белы дом у змове зь сіламі бясьпекі вырашыў пакараць сваіх крытыкаў: тых, хто лічыў, што адміністрацыя Буша на падставе выдуманых прычынаў пераканала Кангрэс і амэрыканцаў распачаць вайну ў Іраку.\nУсё пачалося з 16 словаў прэзыдэнта Джорджа Буша аб тым, што паводле брытанскай выведкі, Садам Хусэйн набыў ў Афрыцы значную колькасьць урану. Пасьля гэтага, выступаючы перад Радай бясьпекі ААН, дзяржсакратар Колін Паўэл заявіў, што Белы дом валодае інфармацыяй аб тым, што ірацкі рэжым хавае свае арсэналы зброі масавага зьнішчэньня.\nПасьля гэтага ЦРУ даручыла діплямату Джозэфу Уілсану зьезьдзіць у Нігер, каб на месцы праверыць чуткі пра закупку Іракам урану. Вільсан быў дзеля гэтага вельмі адпаведным чалавекам, паколькі цягам 20 гадоў ён працаваў дыпляматам ў Афрыцы, а таксама, да вайны ў Пэрсыдзкай затоцы, у часе калі прэзыдэнтам быў Джордж Буш старэйшы, ён выконваў абавязкі амэрыканскага амбасадара ў Багдадзе.\nВярнуўшыся з Афрыкі, Уілсан падрыхтаваў свайму начальству справаздачу, у якой напісаў, што не знайшоў ніякіх доказаў набыцьця Іракам у Нігеры радыяактыўных матэрыялаў. У чэрвені 2003 году ён апублікаваў пра гэта артыкул у газэце "Нью-Ёрк Таймс".\nЦяпер, даючы паказаньні Вільсан заявіў, што прозьвішча ейнай жонкі прасачылася ў друк не выпадкова. На ягоную думку, гэтым самым Белы дом хоча даказаць, што місія ў Афрыцы была яму даручаная выключна дзякуючы пазыцыі ягонай жонкі ў ЦРУ. Вільсан кажа, што пасьля вяртаньня з Нігеру ён цягам сямі месяцаў публічна не гаварыў пра вынікі сваёй паездкі. Ён наагул ня быў праціўнікам вайны ў любым выпадку, але хацеў каб замежная палітыка грунтавалася на праверанай інфармацыі. Паводле Уілсана, ён ніколі ня ставіў пад сумнеў наяўнасьць зброі масавага зьнішчэньня ў Іраку, якая, дарэчы, не была знойдзеная. Яму проста не падабалася ўпартае імкненьне Белага дому да адхіленьня рэжыму Садама Хусэйна ад улады любым коштам.\n(Уілсан: ) “Разбраеньне Садама Хусэйна было легітымнай мэтай міжнароднай супольнасьці і слушнай мэтай Амэрыкі, аднак зьмена рэжыму дзеля самой зьмены азначала будучыя праблемы”.\nПаводле Джозэфа Ўілсана, адміністрацыя Буша наўмысна праігнаравала ягоную інфармацыю і зрабіла ўсё, каб апраўдаць вайну з мэтай адхіленьня Садама Хусэйна ад улады. Цяпер адміністрацыя спрабуе пакараць сваіх крытыкаў, у тым ліку яго і ягоную жонку, кажа Ўілсан. На думку Ўілсана, нападкі на яго з боку Белага дому і Рэспубліканскай партыі не зьмяняюць факту, што 17 тысяч амэрыканцаў загінулі альбо былі параненыя ў Іраку у вайне, якая была распачатая на падставе фальшывай інфармацыі.\nСьледзтва ў справе рассакрэчаньня асобы супрацоўніцы ЦРУ працягваецца. У чацьвер дараднік віцэ-прэзыдэнта Дзіка Чэйні – Луіс Лібі быў абвінавачаны ў фальшывым сьведчаньні і заблытваньні сьледзтва, аднак паводле газэты “Вашынгтон Пост”, гэтыя абвінавачаньні супраць яго, праўдападобна, будуць зьнятыя.


Адвакаты рыхтуюцца да пазачарговай атэстацыі | Народная Воля\nАдвакаты рыхтуюцца да пазачарговай атэстацыі\nЯк напісана на сайце Міністэрства юстыцыі Рэспублікі Беларусь, загад аб правядзенні пазачарговай атэстацыі выдадзены “ў мэтах павышэння адказнасці адвакатаў за выкананне дзяржаўных функцый па забеспячэнні правоў і свабод фізічных і юрыдычных асоб, якаснага выканання прафесійных абавязкаў па аказанні кваліфікаванай юрыдычнай дапамогі”.\nЗагадам прадугледжана, што пазачарговая атэстацыя адвакатаў абласных (Мінскай гарадской) калегій адвакатаў пройдзе з 15 чэрвеня па 15 верасня.\nПрычым “атэстацыя старшыняў і намеснікаў старшыняў Рэспубліканскай, абласных і Мінскай гарадской калегій адвакатаў, загадчыкаў гарадскіх і раённых юрыдычных кансультацый, кіраўнікоў іншых арганізацыйных форм ажыццяўлення адвакацкай дзейнасці” будзе праводзіцца Кваліфікацыйнай камісіяй па пытаннях адвакацкай дзейнасці ў Рэспубліцы Беларусь.\n“Пры правядзенні атэстацыі адвакатаў будуць улічвацца якасныя і колькасныя паказчыкі працы адвакатаў па розных катэгорыях спраў, выкананне бясплатнай юрыдычнай дапамогі, прававая асвета насельніцтва, наяўнасць дысцыплінарных спагнанняў, прадпісанняў і прадстаўленняў органаў юстыцыі пра ўхіленне парушэнняў заканадаўства”, — адзначаецца ў паведамленні Мінюста.\nМногія адвакаты пакуль устрымліваюцца ад каментарыяў для прэсы. Кажуць толькі, што звычайна атэстацыя адвакатаў праводзіцца раз на пяць гадоў. Любая атэстацыя, а тым больш пазачарговая, безумоўна, у некаторай ступені стрэсавы момант. Як кажуць самі адвакаты, гэта своеасаблівы тэст на тое, падыходзіш ты для гэтай прафесіі альбо не. Аднак нельга сказаць, што працэдура атэстацыі была скіравана на чыстку радоў.\n“У нас калі адвакат здзейсніў штосьці такое нявартае, то мы ўжываем меры дысцыплінарнага характару — аж да адлічэння з адвакатуры, — распавёў нам адзін вядомы беларускі адвакат. — Таму на атэстацыі такія сітуацыі не частыя. Як будзе ў выпадку пазачарговай атэстацыі — цяжка спрагназаваць. Раней у нас ніколі не было пазачарговых атэстацый…”\nСтаршыня юрыдычнай камісіі РПГА “Беларускі Хельсінкскі камітэт” Гары Паганяйла гаворыць, што вывучыў масу заканадаўчых актаў, але ні ў адным з іх не знайшоў права Міністэрства юстыцыі праводзіць пазачарговыя атэстацыі ўсяго адвакацкага корпуса.\n— Можа быць, і трэба праверыць кваліфікацыю асобных адвакатаў і іх адпаведнасць таму ўзроўню, якога патрабуе дзяржава, — кажа Гары Пятровіч. — Аднак, атрымаўшы ліцэнзію на пяць гадоў на права адвакацкай дзейнасці, адвакат дапушчаны да прафесіі і мае права ёю займацца. Што да праверак з боку органаў адвакацкага самакіравання і Мінюста, то яны могуць праводзіцца па распараджэнні адпаведных кампетэнтных органаў. Але любая праверка падпарадкавана агульным правілам — павінны быць вызначаны тэрмін, парадак і мэта правядзення гэтых праверак.\nМы ведаем, што са снежня мінулага года пачаліся розныя прадстаўленні і праверкі Мінюста ў дачыненні да некаторых адвакатаў, юрыдычных кансультацый і Мінскай гарадской калегіі ў цэлым. Гэтыя праверкі фактычна працягваюцца дагэтуль. У цэлым Мінская гарадская калегія падвяргалася не проста выбарачнай, а сістэмнай праверцы. Дык вось права на правядзенне пазачарговых такіх атэстацый законам не прадугледжана. І я мяркую, што тут Мінюст перавысіў свае паўнамоцтвы. Павінна было здарыцца нешта экстраардынарнае, каб праводзіць пазачарговую атэстацыю. Я разумею, калі б змяніліся заканадаўчыя ўмовы адвакацкай дзейнасці, калі б паўсюдна былі выяўлены факты грубых парушэнняў, у тым ліку адвакацкай этыкі, па нейкіх чынніках была зніжана эфектыўнасць юрыдычнай дзейнасці адвакатаў ці прыняты шматлікія акты ў галіне судаводства, якія запатрабавалі б праверкі іх ведаў. Але мне здаецца, што Мінюст хоча выкарыстаць гэтую атэстацыю як прыладу застрашвання адвакатаў, як умову, пры якой адвакаты будуць няўпэўнена пачуваць сябе ў прафесіі.\nЯ лічу, што гэтая акцыя незаконная, і яе можна абскардзіць у Савеце Міністраў, якому падпарадкаваны Мінюст, і Саўмін можа адмяніць акт, які кранае правы і інтарэсы грамадзян. Можна таксама звярнуцца ў суды агульнай юрысдыкцыі аб прызнанні гэтага юрыдычнага акта несапраўдным, які ўшчамляе законныя правы і інтарэсы грамадзян.\nНе ведаю, ці пойдуць на гэты крок адвакаты, але такое права ў іх ёсць. Я разумею, што ў сённяшніх умовах не ўсе адвакаты гатовыя на пратэст, бо яны задушаны структурамі дзяржаўнай улады.\nУ выніку пазачарговай атэстацыі сваіх месцаў могуць пазбавіцца непажаданыя для ўлады адвакаты, у тым ліку вельмі прафесійныя, тыя, хто займае кіруючыя пасады. Гэта праблема вельмі сур’ёзная, небяспечная для незалежнага інстытута адвакатуры і грамадства ў цэлым. Хачу падкрэсліць, што гэта праблема не толькі адвакатаў, але і спажыўцоў адвакацкіх паслуг. Незалежнасць адвакатуры павінна быць захавана.\nУ хуткім часе БХК мае намер яшчэ больш дасканала вывучыць дакументы Мінюста, іншыя нарматыўна-прававыя акты і звярнуцца ў Савет Міністраў, а таксама ў Вышэйшы Гаспадарчы суд для публічнага вырашэння гэтай праблемы.\nМы жадалі б падаць прыклад і грамадзянскай супольнасці, і адвакатам, што за свае правы неабходна змагацца.


Парлямэнт Македоніі ратыфікаваў пагадненьне з Грэцыяй аб зьмене назвы краіны\n20 чэрвень 2018, 16:04\nМакедонскі парлямэнт пасьля галасаваньня аб зьмене назвы краіны, 20 чэрвеня 2018\nСёньня македонскія заканадаўцы ратыфікавалі пагадненьне з Грэцыяй аб зьмене назвы былой югаслаўскай рэспублікі. Дэпутаты пагадзіліся з перайменаваньнем краіны на Паўночную Македонію.\nЦяпер у верасьні адбудзецца агульнанацыянальны рэфэрэндум, пасьля чаго грэцкія заканадаўцы таксама павінныя ратыфікаваць дамоўленасьці.\nАсноўная македонская апазыцыйная партыя ВМРО-DPMNE байкатавала паседжаньне.\nНа гэтым тыдні падчас пратэстаў супраць зьмены назвы ў сталіцы краіны Скоп’е пацярпелі паліцыянты і дэманстранты, дзясяткі людзей былі затрыманыя. Каля будынка парлямэнту некаторыя дэманстранты выкарысталі выбуховыя прылады і зьнесьлі ахоўны плот, спрабуючы трапіць у парлямэнт. Пратэсты пачаліся 17 чэрвеня, калі міністры замежных спраў Македоніі і Грэцыі падпісалі пагадненьне аб зьмены назвы Македоніі.\nПадпісаньне адбылося на возеры Прэспа каля мяжы, якая падзяляе бальканскіх суседзяў. Паводле дамовы, накіраванай на спыненьне 27-гадовай спрэчкі паміж Скопʼе і Атэнамі, Макэдонія будзе называцца Рэспубліка Паўночная Македонія.\nПрадстаўнікі ўраду Македоніі заявілі, што, дзякуючы заключанай дамове, яны спадзяюцца забясьпечыць пачатак перамоваў аб уступленьні ў ЭЗ на саміце Эўразьвязу ў канцы чэрвеня і запрашэньне далучыцца да NATO да сярэдзіны ліпеня.\nСпрэчка паміж Скопʼе і Атэнамі бярэ пачатак з 1991 году, калі Македонія мірна выйшла са складу Югаславіі, абвясьціўшы сваю незалежнасьць пад назвай Рэспубліка Македонія.\nГрэцыя выказала пярэчаньні супраць назвы Македонія, баючыся тэрытарыяльных прэтэнзіяў да яе аднайменнага рэгіёну.\nПраз пярэчаньні Грэцыі Македонія была прынятая ў ААН з назвай — Былая Югаслаўская Рэспубліка Македонія.\nГрэцыя, чалец ЭЗ і NATO, спасылаецца на спрэчку, каб ужыць вэта на намер Макэдоніі далучыцца да абедзьвюх арганізацый.


БЯСПЛАТНАЯ ДОСТАВКА НА ВСЕ БУШНЕЛЬНЫЯ ПРОДУКТЫ\nГісторыя развіцця прадпрыемства\nЗаціск шланга амерыканскага тыпу\nЗаціск шланга брытанскага тыпу\nЗаціск шланга Германіі\nЗ бесперапынным развіццём нашага сучаснага жыцця ў пэўным сэнсе наш узровень жыцця прыняў якасны скачок. Гэта не толькі вынік пастаянных намаганняў кітайскага народа, але і вынік пастаянных намаганняў нашай навукі і тэхнікі. Такім чынам, у нас ёсць розныя канцэпцыі для пастаяннага попыту і прымянення розных рэчываў. Ёсць больш розных ідэй і паняццяў для прыгожага. У апошнія гады развіццё кітайскай прамысловасці было вельмі хуткім, што дало вялікія магчымасці развіцця для вытворчай галіны Кітая.\nПастаянна развіваючы Інтэрнэт-электронную камерцыю, яна аказала велізарны ўплыў на працу вытворцаў. У такіх умовах, калі вытворцы хочуць захаваць свае канкурэнтныя перавагі ў выглядзе пакрокавай прэсы, яны павінны ўнесці змены ў трох аспектах карыстальнікаў, маркетынгу і кіраванні. Толькі калі ісці ў нагу з часам, рынак не будзе ліквідаваны.\n1. Падрыў традыцыйнай маркетынгавай мадэлі\nАд продажу прадукцыі да продажу паслуг, рэкламы і прасоўвання сталі сеткавым маркетынгам і маркетынгам з вуснаў у вусны. У той жа час гэта сарвала працэс продажу. У мінулым аплата была канцом продажаў, а зараз гэта пачаткам продажаў. Паколькі вяртанне аплаты больш не проста азначае продаж прадукту, але ў вас ёсць інфармацыя кліента, вы павінны адсочваць гэтую інфармацыю і працягваць распрацоўваць рэсурсы.\n2. Інавацыйныя канцэпцыі кіравання\nУ мінулым маштабныя аперацыі, пакуль заказ можа дасягнуць нізкай кошту і высокай ураджайнасці, але не могуць утрымаць кліентаў назаўсёды. Зараз надыходзіць эра развіцця Інтэрнэту, калі цэны празрыстыя, што прыводзіць да высокіх выдаткаў і нізкіх прыбыткаў, а няшчасце вытворцаў, што прыводзіць да гібелі неінавацый і страху інавацый. Знешняя абстаноўка, з якой сутыкаюцца вытворцы шлангавых заціскаў, становіцца ўсё больш складанай, а складанасць у эксплуатацыі ўзрастае. Гэты складаны перыяд прад'яўляе больш высокія патрабаванні да маркетынгу. Як рэалізаваць патрабаванні трансфармацыі кіравання і паляпшэння продажаў у спалучэнні з практыкай кіравання вытворцамі, вытворцам шлангаў неабходна стварыць канцэпцыю Інтэрнэту, рэалізаваць стратэгію "зніжэння эксплуатацыйных выдаткаў" і пабудаваць сістэму "вялікага аналізу". для дасягнення больш хуткай адаптацыі да навакольнага асяроддзя 3. Стратэгія больш актыўна падтрымліваецца.\nКіраўніцтва будзе больш актыўна накіроўваць і больш эфектыўна зніжаць рызыкі.\nРазвіццё электроннай камерцыі ў Інтэрнэце прымусіла шматлікія кампаніі з абручамі спаборнічаць, каб дагнаць «хуткі цягнік» электроннай камерцыі, а вытворцы абручоў для шлангаў супрацьстаяць ўздзеянню электроннай камерцыі з іх унікальнымі перавагамі, таму шлангавыя кампаніі абруча У цяперашні час неабходна пастаянна ўзмацняць будаўніцтва аўтаномных каналаў, каб кожны вытворца мог ісці ў нагу з часам, каб прадпрыемствы маглі ісці далей.\nЧас публікацыі: 10-2020 красавіка


Сустрэча у “Ратнику” - Вилейский райисполком. Официальный сайт. - Новости Вилейщины / Вилейский район|Вилейка|Новости Вилейки|Новости Вилейского района|Вилейский райисполком\nСення, нягледзячы на даждлівае надвор’е, выхаванцы абаронна-спартыўнага лагера “Ратнік”, які арганізаваны на базе дзіцячага аздараўленчага лагера "Лясная казка», дачакаліся сваіх госцяў – работнікаў Вілейскага аддзелу па надзвычайным сітуацыям.\nКожны дзень выхаванцаў быў запланаваны як знаемства з дзейнасцю розных структур. 11 жніўня - дзень работнікаў МНС. Размова пачалася з пытанняў: хто такія выратавальнікі? У чым заключаецца работа выратавальнікаў? Вельмі было прыемна, што дзеці маюць прадстаўленне пра спецыфіку работы пажарных. Прапаршчык Валерый Хаклін зацікавіў дзяцей расповедам пра форму байца. Ім было цікава ведаць, колькі важаць боты і, ўвогулле, ўся амуніцыя байца, за колькі секунд ен павінен яе апранаць? Выхаванцы ў поўнай меры адчулі на сабе ўсю “цяжкасць жыцця” выратавальніка, як толькі прымерылі форму на сябе. Гэта ім вельмі спадабалася, настрой адразу палепшыўся, усім захацелася хоць такім чынам пабыць выратавальнікам. Таксама дзецей зацікавіла размеркаванне абавязкаў паміж членамі баявой групы ў час тушэння пажару. Адзін з выхаваўцаў “Ратніка” Лашук Анатолій – навучэнец 6 “Б” класа ДУА “Сярэдняя школа № 1 г. Вілейкі”,падрыхтаваў сюрпрыз для работнікаў Вілейскага аддзелу па надзвычайным сітуацыям – намаляваў малюнак і ўручыў яго Валерыю Хакліну, як знак павагі да прафесіі пажарнага.\nСустрэча не прайшла дарма для выхаванцаў лагера “Ратнік”. Яны цверда засвоілі правілы паводзінаў у час пажару, атрымалі адказы на ўсе зацікаўленыя пытанні, а таксама былі задаволены “прызентам” ад работнікаў Вілейскага аддзелу па надзвычайным сітуацыям – цікавай і карыснай памяткай – “раскладанкай” с каляндаром на гэты год.\nСамай дарагой падзякай для работнікаў аддзелу па надзвычайным сітуацыям было дружнае “дзякуй” і чарговае запрашэнне ў госці.


Гран-пры “Адной зямлі” – у маладзечанкі Анастасіі Апанасенкі (+фота пераможцаў і намінантаў) – RH.by\nГран-пры “Адной зямлі” – у маладзечанкі Анастасіі Апанасенкі (+фота пераможцаў і намінантаў)\nГран-пры фестывалю “Адна зямля” 26 чэрвеня атрымала маладзечанка Анастасія Апанасенка.\nПа словах галоўнага спецыяліста па вакальна-харавым жанры Мінскага абласнога цэнтра народнай творчасці Дзмітрыя Сушко, які ўваходзіў у склад журы, гэта было аднагалоснае рашэнне пяці членаў журы.\n– Яна спявала нікому невядомыя песні беларускага кампазітара. Гэта новы матэрыял, да таго ж своеасабліва пададзены. Анастасія артыстычная, у яе ўнікальны голас, прыгожы тэмбр, які проста пакарыў журы, – патлумачыў Дзмітры Сушко ў інтэрв’ю “РГ”.\nУласнае прачытанне твора адзначыла і старшыня журы, выкладчыца вакалу Гродзенскага дзяржаўнага каледжа мастацтваў Іна Дзідарава.\n– Гран-пры атрымала дзяўчына, якая выконвала песні мясцовага кампазітара з Ліды, – мы гэта адзначылі. Да таго ж гэта ўласнае прачытанне твора. Хацелася б, каб на такім фестывалі гучала больш новых песень. Таму спецпрызы атрымоўвалі тыя, хто выконваў аўтарскія ці ўласныя песні, песні мясцовых кампазітараў, – сказала яна ў інтэрв’ю нашаму выданню.\nАнастасія Апанасенка з Маладзечна.\nАнастасія Апанасенка – салістка ўзорнай студыі эстраднай песні “Спяваем разам” Палаца культуры. Вучыцца ў Маладзечанскім музычным вучылішчы імя Агінскага.\nЛетась уладальнікам Гран-пры фестывалю, які праходзіў у Ашмянах, стала Вольга Ільіч, таксама маладзечанка.\nСпецпрыз ад “Рэгіянальнай газеты” дастаўся Вользе Касцюкевіч са Смаргонскага раёна.\nВольга Касцюкевіч падчас выканання песні «Маці-зямля».\nСёлета ў конкурсе ўдзельнічалі 42 выканаўцы з сямі раёнаў нашага рэгіёна.\nНаступны фестываль, у 2012 годзе, будзе прымаць Вілейшчына. Начальнік аддзела культуры Астравецкага райвыканкама Сяргей Сяўко перадаў яго сімвал – глобус “Адной зямлі” – начальніку аддзела Вілейскага райвыканкама Сяргею Паўлоўскаму.\nПераможцы фестывалю “Адна зямля”\nУзроставая група 9-13 гадоў:\n1 месца – Ірына Сянько\n2 месца – Аляксандра Корсак\n3 месца – Лізавета Варановіч\nУзроставая група 14-17 гадоў:\n1 месца – Наталля Ламака\n2 месца – Кацярына Барташэвіч\n2 месца – Валерыя Фанарук\n3 месца – Вольга Шакута\nУзроставая група 18-23 гады:\n1 месца – Таццяна Макарэвіч\n2 месца – Марына Вярэніч\n3 месца – Павел Бандарэнка\nУзроставая група 24-30 гадоў:\n1 месца – Васіль Каспяровіч\n2 месца – не прысуджалася\n3 месца – Таццяна Канчанін\nтворчая надзея фестывалю – Аліна Айвазоўская\nпрыз “Рэгіянальнай газеты” – Вольга Касцюкевіч\nпрыз сімпатый гледачоў – Анастасія Клімашэўская\nза артыстызм – Вераніка Дашына\nза эмацыйнае выкананне – Давід Дуровіч\nза драматызм вобразу – Алеся Сяргейчык\nза аўтарскую песню – Аляксей Замара\nза ўласны стыль – Алёна Бароўская\nза сцэнічную культуру – Вадзім Лукашэвіч\nза патрыятызм – Крысціна Салаўцова\nПредыдущая статьяУ Радашкавічах абмялелі людскія калодзежы\nСледующая статьяЛіда — Забудова – 2:0. Фанат Рыгор Кароль: “Вышынскага трэба ставіць наперад”


Кітай Вытворчасць і вытворчасць бетонамяшалкі SICOMA | Jusheng\nБетонамяшалка Sicoma 2м3\nБетонамяшалка Sicoma Mao\nБетонамяшалка на два вала Sicoma\nБЕТОННЫ Змяшальнік SICOMA\nSICOMA выпускае серыю змяшальнікаў некалькіх мадэляў. У адпаведнасці з патрэбамі кліентаў наша кампанія выбірае большасць стандартных мэйнфрэймаў MAO / MSO / MEO / MPC / AMP. Машына ў асноўным складаецца з сямі сістэмных частак: змяшальны бак / сістэма змешвання / размеркавальная скрынка / сістэма кантролю і сігналізацыі / сістэма змазкі-герметызацыі (не для серый MPC / AMP) / сістэма разраду / сістэма перадачы\nАбавязковая бетонамяшалка з двухваламі стандартнай серыі MAO\nШат заканчвае мультызащитную абарону і прамыўку паветра для прафілактыкі, каб значна прадухіліць пашкоджанне.\nСістэма кантролю змяшальніка Uniquo для маніторынгу рабочых умоў скрынкі, помпа разгрузачных дзвярэй. і электронны помпа змазкі.\nЗ сістэмай тлушчавага помпы пастаяннага току змяшальніка бетону DC прадавайце. запраграмаваны час працы. пыланепранікальны, цудоўны паказчык.\nШматтрубная сістэма распылення вады для забеспячэння размеркавання вады ў печы.\nЗвышмоцная канструкцыя, стабільная праца.\nУзмоцненая скрынка перадач, апрацаваная ваеннымі матэрыяламі па высокадакладных тэхналогіях. высокая грузападымальнасць і больш доўгая абслугоўванне.\nЁмістасць рангод ад 15 куб. м да 6,0куб.\nДадатковая ітэрынгавая сістэма сцірання, змазаная тлушчам і сістэма водаахаладжэння, якая заканчваецца Sealig, сістэма мыцця высокага ціску, сістэма ўзважвання і сістэма кантролю вільготнасці microw ave.\nМадэль MAO3000 / 2000 MAO45O0 / 3000 МАО6000 / 4000\nМагчымасць сухога напаўнення (л) 3000 4500 6000\nУшчыльненая ўраджайнасць (л) 2000 3000 4000\nХуткасць змешвання（р / м） 24.5 24.5 24.5\nЦыкл змешвання（с） 30 30 30\nЗмешванне ляза (папярэдне) 14 16 20\nЗмешванне рухавіка і магутнасці (кВт) 2х37 2х55 2х75\nВага пры пустым (кг) 7500 9200 11800\nАбавязковая бетонамяшалка з двухваламі MSO Mini Series\nАбсталявана ўшчыльненнямі некалькіх валаў\nАбсталяваны помпай для ручной змазкі\nПаліў шторы на верхняй вечку, каб забяспечыць хуткае і дбайнае змешванне\nАўтаматычны змазачны помпа DC24v\nЁмістасць вагалася ад 0,5 куб.м да 1,5 куб.м.\nМадэль MSO750 / 500 MSO1500 / 1000 MSO2250 / 1500\nЁмістасць сухога напаўнення (л) 750 1500 2250\nУшчыльненая ўраджайнасць (л) 500 1000 1500\nХуткасць змешвання（р / м） 29 27 27\nЛеза змешвання (шт) 14 12 14\nЗмешванне рухавіка і магутнасці (кВт) 2x11 2х22 2X30\nВага пры пустым (кг) 3600 5000 5600\nАбавязковая бетонамяшалка з двухвальным валам MEO Compact\nАбсталяваны шматступеньчатымі ўшчыльненнямі вала,\nАснашчаны помпай для ручной змазкі.\nДадатковы аўтаматычны помпа для змазкі DC24V.\nВысокая ўстойлівасць да перагрузак, нізкі ўзровень шуму, стабільная праца. Простае абслугоўванне, запасныя часткі па разумнай цане, высокае суадносіны паміж прадукцыйнасцю і цаной.\nЁмістасць складала ад 2,0 куб.м.\nПрыдатны для дазавання, застывання лятучай попелу і іншых экалагічна чыстых праектаў змешвання.\nМадэль MEO1250 / 750 MEO1500 / 1000\nЁмістасць сухога напаўнення (л) 1250 1500\nУшчыльненая ўраджайнасць (л) 750 1000\nХуткасць змешвання （г / м） 27 27\nЦыкл змешвання （s） 30 30\nЛеза змешвання (шт) 10 10\nЗмешванне рухавіка і магутнасці (кВт) 2х18,5 2х22\nВага пры пустым (кг) 4300 4500\nMPC планетарны міксер\nРэжым планетарнага змешвання падыходзіць для змешвання бетону высокай чысціні, што можа зрабіць змешванне матэрыялаў больш раўнамерным;\nГэта ідэальны выбар для вытворчасці блокаў і зборных дэталяў;\nРазгрузачныя дзверы можна адкрываць і зачыняць двайным гідраўлічным / ручным метадам, які можна выкарыстоўваць для некалькіх прыпынкаў;\nРазгрузачны порт можа выбраць тры іншыя напрамкі і адначасова адкрыць больш за два;\nЭканамічны і даўгавечны, просты ў абслугоўванні;\nУ параўнанні з двухвальным змяшальнікам з аднолькавым аб'ёмам вышыня нізкая, а планаванне кампаноўкі змяшальнай станцыі лёгкае;\nДадатковае прылада для пад'ёму запаўняльніка;\nКампанія мае доўгатэрміновыя пастаўкі зношаных дэталяў;\nДаступны ў 0,25 м3 ~ 3,0 м3 і іншых спецыфікацыях.\nПланетарная хуткасць (г / м)\nХуткасць павука (р / м)\nКолькасць доўгага змешвальнага плеча (шт)\nКолькасць кароткіх змяшальных рычагоў (шт)\nКолькасць змяшальніка (шт)\nПаветраачыстка некалькіх ушчыльняльнікаў на канцы вала\nЗабяспечце чысціню машыны і навакольнага асяроддзя.\nАчысціце назапашаны матэрыял у бункеры своечасова, каб датчык нармалізаваўся да нуля.\nПраверце, ці дастаткова змазачнага алею ў кожнай кропцы змазкі, і змазка ў паветранай сістэме павінна падтрымліваць дастатковую колькасць алею.\nПраверце, ці не перагрэліся рухавікі і электрапрыборы, ненармальны шум, ці нармальны індыкатар і ці не спрацавала сігнальная сістэма.\nЧаста правярайце і рэгулюйце цыліндр, засланка і электрамагнітны клапан, каб адкрыццё і зачыненне адпавядалі патрабаванням.\nЧаста правярайце ўсе сістэмы і своечасова спраўляйцеся з імі, калі ёсць уцечка пылу, уцечка газу, алей і электрычнасць.\nЗмяшальнік і разгрузачны бункер трэба чысціць кожныя чатыры гадзіны, каб прадухіліць застыванне рэшткаў бетону і перашкодзіць нармальнай працы.\nКожная змена павінна выпускаць унутраную ваду паветранага кампрэсара, рэзервуара для захоўвання паветра і фільтра і ўхіляць няспраўнасці, якія ўзнікаюць падчас працы.\nКлапан, змяшальнік, электрамагнітны клапан, паветраны фільтр і прылада алейнага туману падтрымліваюцца ў адпаведнасці з адпаведнымі інструкцыямі.\nАўтаматычная сістэма дазавання агрэгата, Аўтаматычная машына для дазавання агрэгата, Сукупная сістэма дазавання, Аўтаматычны зборны змяшальнік угнаенняў, Сумесная сістэма дазавання, Запчасткі для бетонамяшалкі,


Unia brzeska. Geneza, dzeje i konsekwencje (Святлана Марозава) | Беларускі Гістарычны Агляд\nГалоўная » 1996 Т.3 Сш. 2 »\nUnia brzeska. Geneza, dzeje i konsekwencje (Святлана Марозава)\nUnia brzeska. Geneza, dzieje i konsekwencje w kulturze narodów slowiańskich. Praca zbiorowa pod red. R.Łużnego, F.Ziejki i A.Kępińskiego, Kraków 1994. 555 S.\nУ 1992 г. у Ягелонскiм унiверсiтэце ў Кракаве адбылася навуковая сэсiя, прысвечаная праблеме месца i ролi унii ў культуры славянскiх народаў. У ёй бралi ўдзел каля пяцiдзесяцi даследчыкаў з Польшчы, Украiны, Беларусi, Вугоршчыны i Баўгарыi. Матэрыялы сэсii, выклiкаўшай вялiкую цiкавасць у Польшчы i за яе межамi, i склалi зборнiк “Unia brzeska”. Агледзiм толькi тыя публiкацыi, якiя датычаць беларускай гiсторыi i культуры.\nУ артыкуле “Prekusor unijnych dążeń Rusinów. Memoriał unijny metropolity Mizaeła” Вацлаў Грыневiч з Люблiна распавядае пра калектыўны лiст, накiраваны ў 1476 г. кiеўскiм мiтрапалiтам Мiзаiлам да рымскага папы Сiкста IV. Царкоўнае аб’яднанне на Фларэнцiйскiм саборы, адзначае даследчык, аказалася вельмi кароткачасовым. Але сабор паклаў пачатак рэгiянальнаму унiйнаму руху, якi доўжыўся стагоддзi. Тэндэнцыя да аб’яднання была моцнай i сярод “русiнаў”, г.зн беларуска-украiнскага насельнiцтва. Пра гэта сведчаць падзеi ў Вялiкiм Княстве Лiтоўскiм, Рускiм i Жамойцкiм у 1470-я г. На саборы ў Наваградку смаленскi епiскап Мiзаiл (Пструцкi, Пструх) i сабранае тут духавенствам заявiлi аб падтрымцы Фларэнцiйскай унii, i ў 1473 г. (цi 1474) звярнулiся да рымскага папы з просьбай аб’яднацца з каталiцкай царквой. У 1476 г. у час сустрэчы ў Вiльнi Мiзаiл, толькi што абраны кiеўскiм мiтрапалiтам, накiраваў Сiксту IV пасланне, падпiсанае iм самiм, двума архiмандрытамi i трынаццацю “рускiмi” магнатамi. Яно, як i папярэднi лiст, да адрасата, верагодна, не дайшло, затое стала важным гiстарычным сведчаннем iмкнення часткi беларуска-украiнскай духоўнай i свецкай элiты да адзiнства хрысцiянства, адлюстроўвае разуменне папярэднiкамi Берасцейскай унii справы аб’яднання цэркваў.\nПрааналiзаваўшы змест мемарыялу 1476 г., В.Грыневiч прыходзiць да цiкавых высноў. Па-першае, нашыя продкi жадалi такога аб’яднання цэркваў, якое б не пазбаўляла iх суверэннай самабытнасцi. Гэтае адзiнства не павiнна было выключаць рознароднасцi культураў, звычаяў i абрадаў. Па-другое, вяртанне да адзiнства з каталiцкай царквой не прадугледжвала разрыву кананiчнай сувязi з Канстанцiнопальскiм патрыярхатам. Гэтая праблема з’явiлася пасля заключэння Берасцейскай унii, прывёўшай да разрыву унiятаў з Канстанцiнопалем i падзелу ўнутры самога праваслаўя.\nПраз 170 гадоў пасля мемарыялу Мiзаiла з аналагiчным пасланнем да папы Урбана VIII звярнуўся кiеўскi мiтрапалiт Пётр Магiла, у якiм крытыкаваў “берасцейскую” мадэль унii, прапаноўваючы ўласны праект аб’яднання з касцёлам, без разрыву з Канстанцiнопалем.\nТой самы мемарыял Мiзаiла, але ўжо як помнiк беларускай лiтаратуры i пiсьменства, названы “Пасланнем да папы рымскага Сiкста IV”, яшчэ не заняўшы належнага месца ў гiсторыi нашай культуры, разглядае ў сваiм артыкуле польскi даследчык Рышард Лужны. Крынiца, напiсаная на старабеларускай мове, была ў 1605 г. знойдзена Iпацiем Пацеем у Крэўскай царкве. Яна прыцягнула ўвагу Кiеўскага мiтрапалiта як грунтоўны гiстарычны аргумент супраць распаўсюджанай сярод яго сучаснiкаў думкi, што ў ВКЛ iдэя царкоўнай унii да канца XVI ст. была новай, незвычайнай, раней невядомай. Услед за Пацеем, якi, задумаўшы надрукаваць гэты помнiк на мове арыгiнала i з каментарыямi па-польску, натарыяльна засведчыў яго верагоднасць, сучасны вучоны разгледзеў пытанне аўтэнтычнасцi “Паслання” 1476 г. Пасля шматвекавой традыцыi трактавання гэтай крынiцы фальсiфiкатам аргументацыя Р.Лужнага (факт засведчання Пацеем дакумента ў Вiленскiм магiстраце, дакладнасць i канкрэтнасць iнфармацыi пра паноў i духавенства, падпiсаўшых зварот да папы рымскага) уяўляецца недастатковай, каб канчаткова зняць сумненнi ў сапраўднасцi помнiка. Чаму ўсё ж сярод сучаснiкаў Пацея шырылася думка, што хоць пасланне i напiсана на старой паперы, старым пiсьмом, але ў iм “речь (стыль – С.М.) вся Потеева”? Нешматлiкiя крынiцы, якiя сведчаць пра знаходку “Паслання” Пацеем, зыходзяць ад апошняга цi звязаны з яго iмем, у прыватнасцi, звестка аб натарыяльным засведчаннi iм дакумента ў Вiльнi. Нам вядомы яшчэ факт перадачы мiтрапалiтам арыгiнала “Паслання” на захаванне ў Вiльню з настаўленнем пiльна берагчы яго, бо, маўляў, такiм аргументам можна “выкалаць вочы” працiўнiкам царскага адзiнства.\nПраблема аўтэнтычнасцi дакумента 1476 г. яшчэ чакае свайго канчатковага вырашэння. Пад пытаннем i яго назва: “Пасольства да папы рымскага Сiкста IV” – так помнiк называўся раней у навуковай лiтаратуры, “Пасланне…”, як яго назваў у сваёй публiкацыi Р.Лужны, цi проста мемарыял Мiзаiла як рабочая назва, уведзеная В.Грыневiчам?\nНа сёння захавалася толькi копiя “рускага” арыгiналу помнiка, яго лацiнскi пераклад, а таксама каментаваная публiкацыя ў старабеларускай i польскай моўных версiях, выдадзеная Iпацiем Пацеем у 1605 г. у Вiльнi. Вiленскай публiкацыi папярэднiчае невядомы раней арыгiнальны вершаваны твор “Павучанне аднаго да сваёй Русi”, якi належыць пяру Пацея i выступае ў ролi эпiграфа да ягонай iнтэрпрэтацыi “Паслання да папы Сiкста IV”. Простая канстатацыя Р.Лужным прыналежнасцi верша кiеўскаму мiтрапалiту не можа задаволiць зацiкаўленага унiйнай тэматыкай чытача. Праблема атрыбуцыi твора заслугоўвае большай даследчыцкай увагi.\nНовым прачытаннем вiленскай публiкацыi 1605 г. Р.Лужны адкрыў раней невядомую нам iпастась аднаго з галоўных творцаў Берасцейскай унii: той паўстаў перад намi як гiсторык-крынiцазнаўца i паэт, а таксама ўзбагацiў нашыя веды пра беларускую лiтаратуру той пары. Ён першы даследуе польскамоўнае вершаванае “Павучанне аднаго да сваёй Русi”, сугучнае зместу “Паслання…”. Паэтычнымi радкамi I.Пацей перадае этна-культурную сiтуацыю “рускай” супольнасцi Вялiкага Княства Лiтоўскага, паўстаўшы ў дзяржаве культурна-рэлiгiйны антаганiзм. Сэнс верша – абарона унiйнай справы, палемiка з яе працiўнiкамi, пошукi новых аргументаў для адзiнства з хрысцiянствам Захаду.\nНяўжо ж вашы продкi памылялiся,\nШто аб згодзе з рымлянамi пiльна старалiся?\nПра гэта сведчыць той лiст iх,\nбольш ста гадоў назад пiсаны\nI да Рыму iмi да Сiкста пасланы,\n- пiша Пацей (пераклад – С.М.). Р.Лужны называе “Пасланне…” храналагiчна апошняй з выдадзеных прац Пацея (1605 г.), хоць некалькiмi радкамi вышэй сярод твораў мiтрапалiта называе “Гармонiю”, надрукаваную ў 1608 г.\nПольскi вучоны аптымiстычна настройвае сучасных даследчыкаў на новыя пошукi i лiчыць найбольш верагодным полем знаходак новых твораў рэлiгiйнае пiсьменства пералому XVI-XVII ст.\nБаляслаў Кумор у публiкацыi “Geneza i zawarcie unii brzeskiej” на гiстарычных дакументах, галоўным чынам, першай паловы-сярэдзiны 90-х гадоў XVI ст. абвяргае прынятае ў расiйскай царскай i савецкай гiстарыяграфii меркаванне, што унiя з’явiлася вынiкам “езуiцкай iнтрыгi” i палiтычна-адмiнiстрацыйнага цiску, паказвае яе як справу ўласнай волi беларуска-украiнскага вышэйшага духавенства, аднолькава адпавядаўшую патрэбам як царквы, так i дзяржавы. Улады занялi ў гэтай справе талерантную пазiцыю. “Наш каралеўскi маестат не жадае нiкога цягнуць i прымушаць… да св. унii i згоды прымусова…, але жадаем таксама, каб нiхто не цярпеў гвалту i крыўды, хто iмкнецца далучыцца да гэтага св. адзiнства з уласнай волi”, – гаварылася ў тагачасным дакуменце.\nБерасцейская унiя, па сцверджаннi Б.Кумора, стала вялiкiм крокам беларуска-украiнскай Русi i праваслаўнай царквы ў накiрунку да Захаду, яго больш развiтай тады культуры. Яна была выйсцем з векавой iзаляцыi i апярэдзiла на сто гадоў еўрапеiзацыю Расii, распачатую ў пачатку XVIII ст. царом Пятром Вялiкiм.\nАртыкул Веслава Вiткоўскага прысвечаны характарыстыцы чатырох важнейшых фактараў грамадска-культурнага жыцця беларускага i ўкраiнскага народаў у часы панавання Жыгiмонта III Вазы: кнiгадрукарства, брацкага руху, школьнай справы i Рэфармацыi. Аўтар спрабуе вызначыць iх уплыў i ролю ў падзеях, звязаных з Берасцейскай царкоўнай унiяй, а таксама ступень iх уплыву на моўную сiтуацыю на “рускiх” землях Рэчы Паспалiтай. Польскi вучоны пiша пра парадоксы тагачаснага культурна-рэлiгiйнага жыцця. Па-першае, пратэстанты як носьбiты рэлiгiйных навiнак, сваёй дзейнасцю аслабляўшыя праваслаўны лагер, здавалася б, мусiлi хоць ускосна працаваць на карысць унii, аднак, разбiтыя пад канец XVI ст. бесперапыннымi атакамi езуiтаў i ў дадатак расколатыя ўнутранымi супярэчнасцямi, яны пачалi цесна супрацоўнiчаць з праваслаўнымi. Па-другое, здаралася, што брацтвы – апора “благочестия” на Беларусi i Украiне – сваёй барацьбой з праваслаўнай ерархiяй за прывiлеi часам дзейнiчалi на карысць прыхiльнiкаў унii. Па-трэцяе, створаная праваслаўнай царквой у перадунiйны перыяд сiстэма асветы не задавальняла патрэбы рэлiгiйна i нацыянальна ўзбуджанай праваслаўнай беларуска-украiнскай грамадскасцi. Культурную сiтуацыю тут змянiла унiя, што яшчэ ў 1620 г. у соймавай прамове адзначыў валынскi чашнiк Лаўрэнцi Дрэвiнскi: “Калi б некаторыя сярод нашага духавенства не адступiлi ад свайго пастыра, i калi б тыя, што нас пакiнулi, не павярнулiся б супроць нас, то такiя навукi, такiя школы, такая колькасць выдатных вучоных людзей нiколi б у народзе рускiм не з’явiлася”.\nЦяжка прыняць выкарыстаную В.Вiткоўскiм тэрмiналогiю. Тэрмiн “заходнерускi”, якi ўжываецца ў артыкуле ў дачыненнi да беларуска-украiнскай тэрыторыi, да iх друкарства, грамадскасцi, культуры, асветы, праваслаўя часоў Жыгiмонта III Вазы, не з’яўляецца нi гiстарычным, нi навуковым. I тым больш цяжка згадзiцца з высновай аб фармаваннi пад уплывам чатырох названых вышэй фактараў заходнерускай мовы, якая праходзiла канчатковую лiтаратурную апрацоўку пад пёрамi “берасцейскiх” палемiстаў. Нам ўяўляецца, што ў той час, калi “руская” мова дыферэнцавалася на беларускую i ўкраiнскую, не можа быць гаворкi пра фармаванне адзiнай мовы. Больш слушнай выглядае тэза пра канчатковую шлiфоўку нацыянальных моў у царкоўнарэлiгiйнай палемiцы канца XVI – пачатку XVII ст.\nБеларускi фiлолаг Сяргей Кавалёў у артыкуле “Няздзейсненая унiя (паводле дыярыуша Гальяша Пельгрымоўскага)” з пункту погляду iдэйна-палiтычнага зместу аналiзуе вершаваны дзённiк пiсара ВКЛ Гальяша Пельгрымоўскага, якi ўдзельнiчаў у 1600-1601 г. у пасольстве на чале з Львом Сапегам да Барыса Гадунова. Помнiк з’яўляецца унiкальным гiстарычным дакументам, якi не толькi зафiксаваў хаду перамоў i заключэнне перамiр’я памiж Рэччу Паспалiтай i Маскоўскай дзяржавай, але i захаваў iнфармацыю пра спробу заключэння унii памiж гэтымi дзяржавамi. Берасцейская унiя толькi згадваецца ў артыкуле: яна адбылася ў краiне, дзе сама iдэя унii, саюзу ў якасцi сродку вырашэння тых цi iншых палiтычных i рэлiгiйных праблемаў, неаднаразова выкарыстоўвалася i рэалiзоўвалася ў дзяржаўнай палiтыцы.\nПублiкацыя Ганны Дылянговай “Unia brzeska – pojednanie czy podział?” даводзiць, што царкоўны саюз, заключаны ў 1596 г., не толькi не дасягнуў сваёй мэты – рэгiянальнага аб’яднання хрысцiянства, але i меў адваротныя вынiкi, бо разбурыў адзiнства ўсходняй царквы на ўсходнеславянскiх землях Рэчы Паспалiтай, якая падзялiлася на праваслаўную i унiяцкую. Гэты падзел меў не толькi рэлiгiйны характар. Ён ахапiў сферу палiтыкi, нацыянальнае i грамадскае жыццё, культуру. Даследчыцца лiчыць, што унiя не стала фактарам нацыянальнай, грамадскай i рэлiгiйнай кансалiдацыi, а наадварот, паглыбiла раскол. Рымска-каталiцкая царква на ўсходзе Рэчы Паспалiтай зрабiлася царквой паноў, а унiяцкая i праваслаўная – веравызнаннем сялян. На сацыяльную дэзынтэграцыю накладвалася нацыянальнае размежаванне. Больш за тое, з цягам часу унiяцкая царква ў нейкай меры паддалася лацiнiзацыi, а значыць i паланiзацыi. Ганна Дылянгова вiнавацiць унiю ў акаталiчваннi сацыяльных вярхоў. Але ж на пачатковым этапе унiяцтва, наадварот, вяло змаганне за захаванне магнатаў i шляхты ва ўсходнiм абрадзе. Цi не паказальнымi ў гэтым сэнсе з’яўляюцца звароты ў Рым мiтрапалiта Язэпа Руцкага з просьбай паставiць заслону на шляху пераходу беларуска-украiнскай шляхты ў лацiнскi абрад, бо калi гэта не спынiць, дык, па ягоных словах, “рускай шляхты не застанецца для рускай нацыi”. Адказам на захады мiтрапалiта-рэфарматара стала папская пастанова 1624 г. аб забароне пераходу унiятаў у лацiнства. Або гляньма на ўмовы, на якiх заключалася Берасцейская унiя. Яны прадугледжвалi прызначэнне на духоўныя пасады толькi “людзей народу рускага”, захаванне ранейшых абрадаў, звычаяў, забаранялi пераход унiятаў у лацiнскi абрад i ператварэнне унiяцкiх храмаў у рыма-каталiцкiя касцёлы. Як бачым, дакумент пакiдаў унiятам магчымасць захоўваць адасобленасць.\nУнiяцкая царква нават у XVIII ст. не стала фактарам масавай паланiзацыi (лацiнiзаваўся i паланiзаваўся толькi базыльянскi ордэн i вышэйшая ерархiя). У цяжкiх умовах цiску з боку касцёлу, а потым i расiйскага праваслаўя, яна падтрымлiвала нацыянальную адметнасць беларускага народу. Дарэчы, сама Дылянгова сцвярджае, што сяляне, у большасцi сваёй унiяты, лiчылiся русiнамi. А польскi даследчык Е.Старчэўскi ў 1929 г. пiсаў, што унiя пераўтварылася ў “спецыфiчную русiнскую рэлiгiю”, якая стала канкурэнткай каталiцкага касцёлу ў барацьбе за ўплыў на беларуска-украiнскае насельнiцтва.\nКракаўскiя вучоныя Здзiслаў Нядзеля, Аляксандр Навумаў i Ян Окань прысвяцiлi свае артыкулы слядам унii ў культуры беларускага народу. Першы з iх звярнуўся да гiсторыi базыльянскiх школ у Беларусi канца XVIII ст. У 1773 г. ордэн меў тут 24 парафiяльныя (пачатковыя) школы, пяць сярэднiх шасцiкласных, фiласофска-тэалагiчныя штудыi ў Полацку, Вiцебску i Жыровiцах, а таксама духоўныя семiнарыi ў Полацку, Лаўрышаве i Жыровiцах. На аснове рапартаў школьных iнспектараў Адукацыйнай камiсii за 1782-1792 г. гiсторык асвятляе дзейнасць базыльянскiх гiмназiй у Беразвеччы, Жыровiцах, Берасцi, Барунах i Паддубiссi. Разам у 1800 г. у iх навучалася 857 чалавек. Вучылi польскую, царкоўнаславянскую, французскую, нямецкую, часам лацiнскую мовы, матэматыку, фiзiку, гiсторыю i рэлiгiю. Здзiслаў Нядзеля заключае, што базыльянскае школьнiцтва грала вялiкую i карысную ролю ў развiццi адукацыi ды было цi не найбольш прадстаўнiчым на тэрыторыi Беларусi ў апошняй чвэрцi XVIII ст., пасля лiквiдацыi езуiцкiх навучальных устаноў.\nАляксандр Навумаў даследуе царкоўнаславянскую гiмнаграфiю унiятаў, пачатак якой паклалi лiтургiчныя тэксты ў гонар Язафата Кунцэвiча, што наследавалi лепшыя традыцыi царкоўнаславянскай лiтаратуры на тэрыторыi Кiеўскай мiтраполii. Выяўленыя Навумавым у рукапiсных аддзелах бiблiятэк Польшчы i Вiльнi раней невядомыя рукапiсныя унiяцкiя гiмнаграфiчныя тэксты XVII ст. блiзкiя вiзантыйска-славянскай традыцыi. Аналiзуючы творы XVII-XVIII ст., аўтар прасочвае пагаршэнне iх царкоўнаславянскай мовы ў параўнаннi з даберасцейскiм перыядам: адчуваецца ўплыў простанародных гаворак, з’яўляюцца паланiзмы. Лацiнiзацыя унiяцкiх абрадаў i паланiзацыя iх тэкстаў актывiзавалася пасля Замойскага сабору 1720 г.\nВа ўмовах, пiша А.Навумаў, калi праваслаўная царква Рэчы Паспалiтай звязала свой лёс з маскоўскiм цэнтрам, унiяцкая лiтаратура жывiцца за кошт польскай i лацiнскай лiтаратур, з аднаго боку, i з народнай рэлiгiйнай лiтаратуры, з другога. На прыкладзе унiяцкай гiмнаграфii даследчык выдзяляе асноўныя этапы развiцця культуры унiятаў Беларусi i Украiны – ад поўнай мастацкай пераемнасцi вiзантыйскай традыцыi праз паступовы разрыў з ёю i зблiжэнне з лацiнска-польскай культурай да пэўнага, хоць i штучнага, вяртання да ўласных каранёў у XX ст.\nЦiкавы аспект унii зарануў Ян Окань. Яна выклiкала ўвагу школьнага тэатру езуiтаў да вясковага беларускага асяроддзя як да прасторы, на якой iснавалi дзве царквы – усходняя i заходняя. Раскрываючы на сцэне экзотыку ўсходнiх зямель Рэчы Паспалiтай, езуiты ўвялi ў iнтэрмедыi вобраз беларускага селянiна, якi, такiм чынам “узышоў” на грунце тэатральнай культуры Захаду.\nУ шэрагу артыкулаў зборнiка разглядаецца вобраз унiятаў у польскай паэзii, прозе, драматургii. Гераiняй не аднаго лiтаратурнага твора стала i менская базыльянка Макрына Мечыслаўская – адна з ахвяр пераследу унiятаў у Беларусi 1830-40-х г. Шмат i на розных мовах – польскай, рускай, украiнскай, лацiнскай, нямецкай, французскай, ангельскай, гiшпанскай, iтальянскай, вугорскай – напiсана пра полацкага унiяцкага арцыбiскупа Язафата Кунцэвiча. У царскай Расii i СССР пра грэка-каталiкоў зацята маўчалi. Пра Кунцэвiча ў гэты час найбольш пiсала ўкраiнская эмiграцыя. Шмат увагi яго постацi надавалася яшчэ ў даваеннай Польшчы, але ў паваенных публiкацыях яго iмя згадвалася рэдка. Пра ўсё гэта пiша Мiраслава Олдакоўска-Куфлёва з Люблiна, якая прадставiла сучасны твор, прысвечаны унiяцкаму святому – “жыцiе” Кунцэвiча, напiсанае Тадэвушам Жыхевiчам (1986).\nАртыкулы беларускiх аўтараў прысвечаны постунiйнай тэматыцы. Скасаванне унii, як у свой час i яе заключэнне, узбагацiла беларускую лiтаратуру шэрагам ананiмных твораў i ў абарону веры, i супраць яе. Мiкола Хаўстовiч разглядае нешматлiкiя, надрукаваныя па-за межамi Расiйскай Iмперыi лiтаратурна-публiцыстычныя творы ў падтрымку унii. Сярод iх – беларускi варыянт польскай песнi “Божа, што Польшчы…”, вершаваная “Гутарка старога дзеда”, “Крыўда i праўда”. Яны асуджаюць улады за знiшчэнне унiяцкай царквы i клiчуць на барацьбу за яе адраджэнне. Прыкладам, у апошнiм вершы гаворыцца пра злачынства, учыненае царызмам супраць унiяцкай царквы:\nЯны i веру святую\nЗьвялi ў схiзму праклятую;\nЗадавалi нам i мукi, -\nПрывадзя нас да разлукi\nАд нашага з прэдкаў Бога,\nШто то была за трывога!\nНа нас для гэтых разлук,\nНi адзiн ссеклi лазы пук, -\nI ў ланцугi кавалi,\nI ў турмы саджалi,\nНавадзiлi i салдат, -\nА салдат то ня свой брат!\nШкада, што, засяродзiўшыся на скасаваннi унii як шляху русiфiкацыi Беларусi, даследчык зусiм мала ўвагi звярнуў на галоўны прадмет даследавання – ананiмную лiтаратуру.\nМенскi гiсторык Iгар Запрудскi на аснове аналiзу “Мужыцкай праўды” паказвае стаўленне Канстанцiна Калiноўскага да унiяцтва. Зварот паўстанцкага лiдэра да унii ён звязвае з ростам нацыянальнай свядомасцi мясцовай iнтэлiгенцыi, беларускага народу ў цэлым, для якога унiя на працягу дзесяцiгоддзяў з’яўлялася нацыянальнай рэлiгiяй. Безумоўна, Калiноўскi, сцвярджае I.Запрудскi, пэўным чынам iмкнуўся выкарыстаць рэлiгiйныя пачуццi народа для паглыблення рэвалюцыйнага руху, але гэта была не галоўная, у кожным разе не адзiная задача. Шосты нумар “Мужыцкай праўды” цалкам прысвечаны рэлiгiйным пытанням. З яго вынiкае, што Калiноўскi лiчыў унiяцкую веру не толькi праўдзiвай i справядлiвай для беларусаў, але i асвечанай гiстарычнай традыцыяй верай продкаў, асуджаў яе скасаванне.\nЛюбоў Тарасюк звязала унiяцкую тэматыку творчасцi Францiшка Багушэвiча з праблемай нацыянальнай самасвядомасцi беларусаў i ролi унiяцкай царквы ў гiсторыi i культуры Беларусi. Даследчыца спрабуе паказаць яго паэтычныя творы як мастацкую крынiцу, адлюстраваўшую асэнсаванне факту скасавання унii ў Беларусi ў XIX ст. Яны сведчаць пра захаванне ў народзе памяцi пра унiю як пра веру продкаў. “Былi унiяты калiсь дзяды”, “За веру дык цярпелi не мала”, – успамiнае сялянскi хлопец з верша “Свая зямля”. Праўда, у большасцi прыведзеных у артыкуле прыкладаў размова iдзе пра сялян каталiцкага веравызнання. Тэза пра беларускую мову як асноўную ў унiяцкай царкве, вядома ж, памылковая. Ёй была царкоўнаславянская. Недахопам публiкацыi з’яўляецца i адсутнасць спасылак на лiтаратуру.\nБеларуская гiстарыяграфiя не мае такой традыцыi даследавання унii з нацыянальных пазiцый, як, скажам, польская цi расiйская. Таму рост цiкавасцi да унiяцкай праблематыкi пасля вызвалення гiстарыяграфii з-пад iдэалагiчнага прэсу цалкам зразумелы. Як рэакцыя ў адказ на абмежаваннi, забароны i мiфатворчасць папярэдняй эпохi, у часткi беларускiх гiсторыкаў выяўляецца другая крайнасць – апалогiя унii. За гэта беларускiх аўтараў кракаўскага зборнiка ў нейкай ступенi справядлiва пакрытыкаваў iх праваслаўны апанент з Польшчы Мiкалай Гайдук. Ён слушна заўважыў, што навуковы аб’ектывiзм патрабуе паказу як пра-, так i антыунiяцкай ананiмнай лiтаратуры, адзначыў iншыя хiбы публiкацый беларускiх аўтараў. Але ягоная рэцэнзiя, названая “Шоў няпраўды i нянавiсцi”, сама патыхае нянавiсцю да тых, хто пазбавiўся аднабаковасцi i спрабуе глядзець на унiю з пазiцый нацыянальна беларускiх. Рэцэнзент адмаўляе адыход ад рускацэнтрычнай мiфалагемы беларускай гiсторыi i асуджае нават удзел нашых вучоных у навуковых мерапрыемствах, прысвечаных гадавiне Берасцейскай унii. Але ж такiя канферэнцыi збiраюцца не дзеля таго, каб хвалiць цi ганiць унiю, а каб разабрацца ў гэтым феномене беларуска-украiнскай гiсторыi, каб лепш зразумець яго.\n Митрополит Іларіон. Берестейська унія. Її генеза, теорія, практика, Вінніпег 1993, 64-72.\nPryegląd Prawosławny, 1995, 3, 19-20.\nTags: Гісторыя рэлігіі, Гісторыя славянскіх краін, Рэцэнзіі


Материалы за Октябрь 2018 года » Порозовская средняя школа\nПорозовская средняя школа » Материалы за Октябрь 2018 года\nАперацыя “Кніжкіна бальніца”\nАвтор: admin от 30-10-2018, 18:28\n30 кастрычніка ў бібліятэцы працавала “Кніжкіна бальніца” па аказанню кнігам “першай дапамогі”. Актыўныя чытачы бібліятэкі з дапамогай паперы, клею і нажніц лячылі сваіх “хворых”. Вучні папрацавалі вельмі добра.\nМалайцы! Дзякуючы вашай працавітасці кнігі «набылі новае жыццё» і яшчэ доўга будуць радаваць іншых чытачоў.\nАвтор: admin от 27-10-2018, 15:19\nКаб канікулы былі цікавымі і засталіся надоўга ў памяці, неабходна іх напоўніць падзеямі.\nУдзельнічайце ў прапанаваных мерапрыемствах і адпачынак удасца!\nЗнаёмцеся з планам работы на асеннія канікулы.\nПлан работы на асеннія канікулы [23 Kb] (cкачиваний: 8)\nАвтор: admin от 26-10-2018, 09:36\nАвтор: admin от 24-10-2018, 22:07\n23 октября учащиеся 9 класса стали участниками своей игры «Комсомол-моя судьба», посвящённой 100-летию ВЛКСМ. Мероприятие началось с рассказа бывшей комсомолки Т.А. Кухарчик, которая познакомила с деятельностью комсомольской организации Порозовской СШ в 80-е годы. Во время игры ребята узнали о некоторых важных фактах из жизни ВЛКСМ, ознакомились с популярными и любимыми песнями 70-80 годов. Хотя изменилось время и отношение современных людей к ценностям, правилам и обычаям прошлого, но ребята показали, что у них присутствуют патриотические чувства перед Родиной, уважение к старшим. Закончилась игра дружным исполнением песни «не расстанусь с комсомолом».\nАвтор: admin от 24-10-2018, 20:13\nАвтор: admin от 24-10-2018, 15:15\nПершанства раёна па турысцка- прыкладным\nмнагабор’і ў тэхніцы горна- пешаходнага турызму\n“Делу – время, потехе - час”\nБіябліятэка запрашае на\n(да 105-годдзя з дня нараджэння)\nПаважаныя бацькі,для вас будзе арганізована\nзапрашае на групавы занятак\n“На шляху да правільнага выбару”\nПАВАЖАНЫЯ ВУЧНІ, У БІБЛІЯТЭЦЫ БУДЗЕ ПРАЦАВАЦЬ МАЙСТЭРНЯ\n“ Кніжкіна бальніца!”\n“Я і мая сям’я”.\nПаважаныя вучні, менавіта для вас будзе арганізаваны майстар-клас\n“Артыкул ў газету Школьны калейдаскоп”\nадбудзеца раённы этап гульняў\nКлуба вясёлых і знаходлівых\n“На страрт! З гумарам! Марш!”\nПажадаем нашай камандзе поспехаў!\nАвтор: admin от 22-10-2018, 21:09\nТы цікавішся гісторыяй?\nТы актыўны і ініцыятыўны?\nМарыш быць у першых радах?\nТады табе неабходна азнаёміцца з матэрыяламі выставы ў школьнай бібліятэцы “100 лет комсомолу”.\nАвтор: admin от 21-10-2018, 19:37\n20 октября в Беларуси прошла акция "Чистый лес".\n15 октября мы обратились в Порозовское лесничество и заявили о своём желании принять участие в акции.\nВ субботу работали с энтузиазмом, старательно убирали мусор в лесу и вдоль дорожной полосы.\nСям’я ў жыцці чалавека\nАвтор: admin от 21-10-2018, 19:35\n20 кастрычніка навучэнцы 2-6 класаў прынялі актыўны ўдзел у ролевай гульні “Сям’я ў жыцці чалавека”. На пачатку гульні дзеці расказалі пра свае сем’і, прадэманстравалі фотаздымкі цікавых і значных падзей у жыцці членаў іх сямей. Затым кожны навучэнец атрымаў ролю пэўнага члена сям’і і паспрабаваў знайсці выйсце з прапанаванай жыццёвай сітуацыі .\nПадчас удзелу ў ролевай гульні , дзеці зразумелі, што не так проста знайсці выйсце нават з нескладанай жыццёвай сітуацыі. Пагэтаму, каб у сям’і заўсёды была згода, і бацькам, і дзецям у паўсядзённым жыцці патрэбна кіравацца прынцыпамі ўзаемапавагі, узаемадапамогі, даверу.\nСамымі актыўнымі і зацікаўленымі ўдзельнікамі гульні сталі Арсеньеў К., Верабей В., Бабаш А., Нелюбовіч Д., Ларчанка А.


Сумка Прокурор Тян. Няш-мяш. Крым. - купить в интернет-магазине Printdirect.ru\nСумка Прокурор Тян. Няш-мяш. Крым.\n
Прокурор Тян. Няш-мяш. Крым. от tf
Добавь свой дизайн на Printdirect.ru\nДобавь свой дизайн на Printdirect.ru [URL=http://printdirect.ru/storefront/product_info/5462018][IMG]SRC[/IMG][/URL][URL=http://printdirect.ru/storefront/product_info/5462018][B]Прокурор Тян. Няш-мяш. Крым.[/B][/URL] от [URL=http://printdirect.ru/index.php?mode=storefront&user_id=394261&clear=1]tf[/URL][URL=http://printdirect.ru]Добавь свой дизайн на Printdirect.ru[/URL]


11.08.2013 / 10:27\nМасква шантажуе Беларусь новай гандлёвай вайной?\nБактэрыі кішачнай палачкі нібыта знойдзены ў ялавічыне і тварагу з Беларусі. Пра гэта гаворыцца ў паведамленні Федэральнай службы Расіі па ветэрынарным і фітасанітарным кантролі.\n«Пры лабараторных даследаваннях вяндліны, якая паступіла з ААТ «Барысаўскі мясакамбінат», у партыі ялавічыны, якая паступіла з ААТ «Мёрскі мясакамбінат», і ў партыі тварагу, які паступіў з прадпрыемства ААТ «Савушкаў прадукт», выяўлены бактэрыі групы кішачнай палачкі, — паведамляецца ў прэс-рэлізе Рассельгаснагляду. — Прынята рашэнне паінфармаваць дзяржаўную ветэрынарную службу Беларусі аб выяўленых выніках для прыняцця мер па выпуску прадукцыі, якая адпавядае патрабаванням бяспекі Мытнага саюза».\nУ мінулым Расспажыўнагляд не раз выкарыстоўваўся ў палітычных мэтах. Пад яго забарону траплялі беларускае малако, малдаўскія віны, грузінская баржомі — прадукцыя найлепшай якасці, лепшая за расійскія аналагі. Пасля ўрэгулявання канфліктаў прадукцыя адразу пераставала быць няякаснай і вярталася на расійскі рынак.\nНядаўна, як паведамлялася, Расія забараніла пастаўкі ўкраінскіх цукерак і шакаладу. Адначасова са слодычамі Масква паставіла бар’еры на шляху імпарту ўкраінскіх труб. На думку назіральнікаў, цяпер Масква хоча сарваць падпісанне дамовы пра асацыяцыю між Украінай і Еўрасаюзам.\nПытанне, ці далучыцца Беларусь да Крамля ў ціску на Украіну, мае істотнае палітычнае значэнне.\nБеларусь пакуль не забараніла ўкраінскія цукеркі следам за Расіяй.\nІншы канфлікт разгортваецца ў калійнай сферы. Пасля адмовы Беларусі прыватызаваць «Беларуськалій» на выгадных для расійскага капіталу ўмовах «Уралкалій» выйшаў з адзінай трэйдарскай кампаніі з «Беларуськаліем», а расійскі ўрад запатрабаваў ад Беларусі спыніць дэмпінг на рынку калійных угнаенняў унутры Расіі.\nІ вось цяпер «кішачная палачка» точыць нутро «саюзных адносінаў».


Where To Meet Girls Swift MN FB Sluts Minnesota Local Hotchicks Adultspace Adultfrie 56682\nWhere To Meet Girls Swift Minnesota 56682\nPressing forward, уеѕ, wе аrе a technological world, but why саn’t wе lаbеl сеrtаіn arenas as ѕасrеd? Why саn’t сеrtаіn things be еxеmрt frоm thе incessant nееd to рісk uр оur рhоnеѕ to sext single Swift chicks? Whаt I’m trying tо say, іѕ thаt when іt соmеѕ tо matters оf the how to meet horny girls near me, оr otherwise mаttеrѕ оf trуіng to сорulаtе, kісk it оld ѕсhооl.\nPut your fucking рhоnе down аnd gо оut іntо thе trenches! Yоu knоw, thаt huge аbуѕѕ being riddled bу global wаrmіng and bасоn wrарреd еvеrуthіng. It’ѕ rеаllу nоt thаt bаd, еѕресіаllу whеn you саn mееt women to bang in 56682 at рlасеѕ like Adultspace…\nThе Grосеrу Stоrе… Wе’rе consenting adults nоw, аt lеаѕt іn thе сарасіtу thаt we’re expected tо fееd оurѕеlvеѕ rеgulаrlу, so сhаnсеѕ аrе уоu frequent the ѕаmе grосеrу store on a regular basis. I know thіѕ ѕееmѕ like a very Rоm Cоm рlасе tо mееt available women close by but аgаіn, іf уоu саn ѕіmрlу manage tо ѕtrіkе uр ѕоmе ѕmаll chat, nоt be a соmрlеtе creep, аnd mаkе hеr fееl соmfоrtаblе it соuld dеfіnіtеlу lead to a SwiftMN sex dаtе аt thе vеrу lеаѕt.\nCommuting to work… It’s рrеttу common tо ѕее thе ѕаmе fасеѕ еvеrуdау on your way to the 9 to 5 (еѕресіаllу if you take рublіс transportation). Thеѕе реорlе аrе whаt I rеfеr to аѕ “fаmіlіаr strangers.” If уоu саn manage tо ѕіt right by the beautiful Facebook s girls in Swift Minnesota уоu’vе bееn eyeing on уоur commute, that’s a gооd in. Here’s mу advice though, іf she’s reading a bооk, or hаѕ hеr hеаdрhоnеѕ іn, dоn’t bother. Unless you’ve rеаd the book, in whісh саѕе, thаt’ѕ a huge bоnuѕ.\nAuthor subdoPosted on February 9, 2014 Categories Tags Adult Facebook Swift MN, Adultfrie Swift MN, Adultspace Swift MN, Facebook Girls Swift MN, Facebook Porn Swift MN, Facebook Sex Swift MN, Facebook Sluts Swift MN, Facebook XXX Swift MN, Hot Or Not Swift MN, Hotchicks Swift MN, Meet Local Girls Swift MN, Myfreepaysite Swift MN, Shagging Swift MN, Where To Meet Girls Swift MN\nPrevious Previous post: Where To Meet Girls Cumnock NC FB Sluts North Carolina Local Hotchicks Adultspace Adultfrie 27237\nNext Next post: Where To Meet Girls Sebree KY FB Sluts Kentucky Local Hotchicks Adultspace Adultfrie 42455


Помнік археалогіі Асавец працягвае падносіць сюрпрызы беларускім навукоўцам. Рытуальны артэфакт з каменнага веку, знойдзены ў гэтым годзе, апынуўся часткай... 03.08.2019, Sputnik Беларусь\nЗараз гісторыкам вядома ўсяго дзве падобныя знаходкі, датаваныя сярэдзінай ІІІ тысячагоддзя да нашай эры. Падобныя фігуркі вужоў пакрываліся арнаментам і маглі прышывацца да адзення.У мінулыя гады ў час археалагічных экспедыцый у Бешанковіцкім раёне ўжо знаходзілі такія прадметы, зробленыя з косткі, як лыжку, флейту, падвескі і галаву вужа. Што знайшлі археолагі ў гэты раз, высвятляў карэспандэнт Sputnik Станіслаў Андросік.Асаблівы рытуал"У мінулым годзе мы знайшлі галаву вужа, а зараз на ўчастку паміж новым і старым раскопам фактычна ў 15-20 сантыметрах выявілі другую частку вужакі. Падвеска ў выглядзе вужа была спецыяльна зламаная", - распавёў загадчык сектара неаліту і бронзавага веку Інстытута гісторыі НАН Беларусі Максім Чарняўскі.Падвеска ў выглядзе вужа была зламаная ў тым самым месцы, дзе яна прышывалася да адзення і фактычна кінута пад ногі. Беларускі археолаг адзначыў, што гэта рытуальнае ламанне прадмета.Усё гэта сведчыць аб тым, што ў людзей, якія засялялі поўнач Беларусі ў сярэдзіне ІІІ тысячагоддзя да нашай эры, былі пэўныя татэмныя або анімалістычныя (шанаванне жывёл - Sputnik) вераванні.Максім Чарняўскі плануе злучыць дзве часткі вужа, які быў зроблены з трубчастай косткі буйной рагатай жывёлы. Самі па сабе такія рэчы не былі мастацкімі вырабамі, а менавіта культавымі. Такіх вужоў насілі ў якасці амулетаў, што цікава, вужы і цяпер займаюць асаблівае месца ў традыцыйнай культуры беларусаў.Унікальныя артэфакты для ўсяго рэгіёнуПа словах археолага, у ходзе раскопак атрымалася знайсці фрагмент падобнай да ключа падвескі, якая таксама выканана з косткі і датуецца сярэдзінай ІІІ тысячагоддзя да нашай эры. Атрымліваецца, што вужу і падвесцы больш за чатыры тысячы гадоў."Арыгіналы такіх падвесак зробленых з бурштыну знаходзілі ў Балтыі. У Беларусі з бурштыну такіх падвесак пакуль не знаходзілі. Замест іх ідуць лакальныя копіі, выкананыя з косткі", - распавёў гісторык.Унікальнасць беларускіх падвесак заключаецца ў тым, што яны былі свайго роду салярнымі знакамі (прысвечанымі сонцу - Sputnik) і арнамент, які іх упрыгожвае, яшчэ ніколі не паўтараўся.Знойдзеныя ў Асаўцы сёлета фрагменты вырабаў з бурштыну і костак жывёл адносяцца да паўночна-беларускай археалагічнай культуры, якая адносіцца да плямёнаў позняга неаліту і ранняга бронзавага веку.Два вужа на ўсю краінуЦікава, што касцянога вужа з каменнага стагоддзя ўжо знаходзілі ў Беларусі. У 80-ыя гады цэлы амулет быў знойдзены Максімам Чарняўскім і таксама на тэрыторыі археалагічнага помніка Асавец. Фактычна месца, дзе былі знойдзены ўнікальныя амулеты, паміж сабой падзяляе каля сямі метраў.Амулет, у выглядзе галавы вужа, якому ўжо 4,5 тысячы гадоў "Гэта досыць унікальныя знаходкі, зробленыя ў адной частцы паселішча. Пры гэтым знаходкі ўнікальныя не проста для Беларусі, але і для ўсёй Цэнтральнай і Усходняй Еўропы", - лічыць беларускі археолаг.Касцяныя зоаморфныя фігуркі (вырабы ў выглядзе жывёл - Sputnik) у нашым рэгіёне можна пералічыць па пальцах - гэта адзінкавыя артэфакты.\nспадчына, у беларусі, навіны , беларусь, археалагічныя знаходкі, беларуская археалогія: самыя цікавыя знаходкі\n13:08 03.08.2019 (абноўлена: 09:43 15.08.2019)\n© Photo : Facebook / Maksim CharniauskiАмулет вужа каменнага веку


Племяны цукровы чэрап-байкер\nКольца байкерскага кольца з чэрапам стерлингового срэбра\nПамер кольца 6Памер кольца 6.25Памер кольца 6.5Памер кольца 7Памер кольца 7.5Памер кольца 8Памер кольца 8.5Памер кольца 9Памер кольца 9.5Памер кольца 10Памер кольца 10.25Памер кольца 10.5Памер кольца 11Памер кольца 11.5Памер кольца 12Памер кольца 12.5Памер кольца 13Памер кольца 13.5Памер кольца 14Памер кольца 14.5Памер кольца 15Памер кольца 15.5Памер кольца 16Памер кольца 19\nЗЕЛЕНЫЯ ВОЧНЫЯ ТРЫБАЛЬНЫЯ ЦУКАРНЫЯ СКЛАДНЫЯ СВЯТЛІННЫЯ СВЯТЛЫЯ СВЯТЛІ БАЙКА ~ ~ NEW\nГэты цудоўны цукровы чэрап робіць ідэальным дадаткам любы палец, з бліскучымі каштоўнымі камянямі і мудрагелістымі дэталямі, што робіць яго сапраўды цудоўным творам. Сімвал, створаны ў рамках мексіканскага фестывалю Dia de los Muertos, гэты папулярны вобраз адзначае жыццё тых, хто мы страцілі.\nЗ двума ярка-зялёнымі вачыма і залатымі дэталямі, а таксама з цікавай разьбой, гэтая стужка была зроблена з сапраўднага срэбра .925 стерлингового срэбра ў камплекце з маркай гандлёвай маркі для доказу сапраўднасці. Вы можаце адчуць якасць у вазе і шырыні паласы, якая была завершана высокім бляскам.\nВага цвёрдага стерлингового срэбра: 25 грам\nМеры кольца: 1 "х 1.25"\nВытанчаныя і цікавыя пярсцёнкі\nЯ вельмі задаволены сваімі кольцамі, яны сапраўды якасныя. Яны правялі некаторы час, каб прайсці яго праз мытню, але варта чакаць\nЛюблю гэта ! Выдатнае якасць для $$.\nЯшчэ лепш, чым карціна, праца на рынгу дзіўна, я адчуваю, што ношу мастацтва кожны раз, калі выкарыстоўваю яго 😍\nВельмі дэталёвае, цяжкае срэбнае срэбра, зручнае. Столькі кампліментаў на гэтым кольцы. Настойліва рэкамендуецца ... Вы не будзеце расчараваны.


Сёньня — Уваскрашэньне Хрыстовае\n05 травень 2013, 11:15\nФіларэт: Заклік Хрыста — «Мацуйцеся» — «зьвернуты ня толькі да апосталаў», але і да «нас з вамі, жыхароў сучаснай Беларусі\nУваскрашэньне Хрыстовае сёньня адзначаюць праваслаўныя хрысьціяне ўсяго свету. Сьвяточныя набажэнствы праходзяць ва ўсіх праваслаўных храмах Беларусі.\nУ велікодным пасланьні пастве мітрапаліт Мінскі і Слуцкі Філарэт, патрыяршы экзарх усяе Беларусі адзначае: прызнаньне Хрыста ўваскрэслым зь мёртвых — гэта «ня ўмоўны звычай, не фармальнасьць, не адцягнутая ісьціна», Вялікдзень «мае непасрэднае дачыненьне да нашага ўласнага жыцьця і да жыцьця вечнага». «Спавядаючы Хрыста ўваскрэслым, мы выказваем сваю веру ў перамогу дабра над злом, жыцьця над сьмерцю, ісьціны над хлусьнёй, сьвятла над цемрай. Спавядаючы Хрыста ўваскрэслым, мы напаўняемся надзеяй, што такая перамога магчымая ў жыцьці кожнага з нас», — адзначае мітрапаліт Філарэт.\nКіраўнік Беларускай праваслаўнай царквы (БПЦ) зьвяртае ўвагу на тое, што людзі часта скардзяцца «на недасканаласьць навакольнага сьвету». «Але зьмена гэтага сьвету да лепшага ня можа адбыцца раней, чым мы самі паспрабуем зрабіць яго лепш, пачаўшы з саміх сябе. І ў Хрысьце мы маем рэальную магчымасьць зьмяніць сваё жыцьцё. Толькі ад нас залежыць, ці захочам мы стаць на барацьбу за сваю душу, за нашыя сем’і, за наш народ — або ж дазволім нашаму жыцьцю паступова ператварацца ў пекла», — перакананы мітрапаліт Філарэт.\nПаводле яго перакананьня, заклік Хрыста — «Мацуйцеся» — «зьвернуты ня толькі да апосталаў», але і да «нас з вамі, жыхароў сучаснай Беларусі». «Царква створана Богам для таго, каб усе мы маглі чэрпаць зь яе сілы на шляху да богазапаветнага сьвету», — адзначае кіраўнік БПЦ. «Гісторыя сьвятасьці — гэта крыніца надзеі, апора для руху ў будучыню і ўмова нашага адзінства. Людзі адрозьніваюцца па дараваньнях, сілах і інтарэсах. Але калі ў сэрцах нашых прысутнічае любоў да блізкага і да Айчыны, то нашы адрозьненьні становяцца падобнымі да кветак на лузе. Яны выяўляюць прыгажосьць агульнага, прыгажосьць беларусаў як нацыі», — гаворыцца ў Велікодным пасланьні ўладыкі Філарэта.\nКіраўнік праваслаўнай царквы Беларусі ўзначальвае сьвяточныя набажэнствы ў сталічным Сьвята-Духавым кафедральным саборы. На сёньня БПЦ прадстаўлена прыкладна паўтара тысячамі прыходаў. Сьвятароў рыхтуюць Менская духоўная акадэмія, духоўныя сэмінарыі ў Менску і Віцебску, а таксама духоўныя вучылішчы (Менск, Слонім). У Беларускім дзяржаўным унівэрсытэце дзейнічае Інстытут тэалёгіі. У краіне працуе больш чым 1,1 тыс. праваслаўных храмаў, звыш 100 цэркваў будуецца. Згодна са зьвесткамі апошняга перапісу, праваслаўнымі хрысьціянамі сябе лічаць звыш 80% насельніцтва Беларусі.


| Дзяніс Чаркашын | 9 люты 2019 г. - 13:21\nАмерыканскі аператар Sprint падаў у федэральны суд пазоў да свайго канкурэнту AT T за выкарыстанне ў рэкламных кампаніях абрэвіятуры 5G E. Такое пазначэнне ўводзіць у зман карыстальнікаў смартфонаў кампаній Apple і Google, з якімі дамовіўся AT T, так як аператар абслугоўвае іх у сеткі 4G.\nПазоўнік патрабуе забараніць AT T выкарыстоўваць у сваіх маркетынгавых матэрыялах абрэвіятуру 5G E, а таксама забараніць дэманстраваць яе карыстальнікам прылад на iOS і Android. У якасці доказу Sprint правёў апытанне ў ЗША: больш 65% рэспандэнтаў не заўважылі розніцы паміж 5G E і LTE, і не разумеюць, што новы значок не мае ніякага дачынення да сетак пятага пакалення.\nАналагічную рэкламную кампанію AT T правёў яшчэ ў 2012 годзе, пазначаючы ўласныя сеткі 4G, тады як яны з'яўляліся трэцім пакаленнем з надбудовай HSPA +. Тады гэтых змяненняў здзівіліся ўладальнікі iPhone 4S.\nКалі задумацца пра тое, як AT T ўдалося дамовіцца з Google і Apple, то ўсё аказваецца проста: нахабным падманам з 5G E аператар пашырае не толькі сваю кліенцкую базу, але і павялічвае колькасць патэнцыйных пакупнікоў iPhone і Pixel, якія ўбачылі ў сваіх сяброў «сеткі пятага пакалення ».\n190 Tigrolik 9 лютага 2019 у 14:17\nКалі ў снежні пісалі пра тое, што АТиТ будзе паказваць значок 5г е, было адразу сказана, што гэта будзе ўсяго толькі ЛТЕ на пазіцыі, метадалагічнай.\n+64 itech 9 лютага 2019 у 18:35\nУ можна спасылку на крыніцу, у якім вы знайшлі звесткі пра тое, што Эпл туды таксама ставіцца. Увесь дзень сёння ў навінах па целіку фігуруюць AT T і Sprint. Пра Эпл ні слова не казалі. Як і пра 65% апытаных Sprint. Лічбы зусім іншыя. Ваша інфармацыя вастраносая разыходзіцца з тым, што падаюць Амерыканскія крыніцы.\n185 Lord 10 лютага 2019 у 00:15\nНам то што ад гэтага, хай хоць намоў там.


Што ва Ўкраіне думаюць пра «пераварот» у Беларусі і пагрозу ўзброеных правакацый на мяжы\n19 красавік 2021, 13:45\nНа пад'езьдзе да памежнага пераходу з Украінай\nУкраінскія экспэрты перакананы, што заявы Фэдэральнай службы бясьпекі Расеі і КДБ Беларусі аб раскрыцьці спробы «дзяржаўнага перавароту» сьведчаць аб павелічэньні залежнасьці Аляксандра Лукашэнкі ад Расеі і пагрозах узброеных правакацыяў на мяжы з Украінай.\nГалоўная мэта — мацней прывязаць да Расеі\nПалітоляг, кіраўнік Цэнтру палітычнага аналізу «Пента» Ўладзмір Фясенка мяркуе, што ў цяперашняй сытуацыі, калі Аляксандар Лукашэнка стаў больш залежным ад Расеі, можа павялічыцца пагроза вайсковай агрэсіі Расеі супраць Украіны празь беларускую тэрыторыю.\n«Такія рызыкі існавалі і раней. Я магу сказаць нават больш, бо чуў ад некалькіх колішніх дыпляматаў такую інфармацыю, што Расея разглядала такі варыянт і нават зандавала такі сцэнар празь беларускае кіраўніцтва ў 2014-2015 гадах, калі была актыўная фаза вайны. Потым былі ж вялікія вучэньні, таму такія рызыкі былі і раней. І цяпер застаюцца. Яны павялічацца тады, калі мы пабачым канцэнтрацыю расейскіх войскаў у Беларусі каля ўкраінскіх межаў», — сказаў Свабодзе Ўладзімір Фясенка.\nПалітоляг перакананы, што ўдзел ФСБ Расеі ў раскрыцьці нібыта «дзяржаўнага перавароту» зьяўляецца жаданьнем мацней правязаць Аляксандра Лукашэнку да Расеі.\nЛукашэнка і расейскі прэм'ер Мішусьцін у Менску 16 красавіка\n«Хутчэй за ўсё, расейскі бок палохае Лукашэнку, грае на ягоных фобіях і спрабуе на яго псыхалягічна паўплываць, каб яго яшчэ больш запалохаць, увесьці яго ў нэрвовы стан, каб ён зразумеў, што ў яго няма іншага выйсьця, чым поўнасьцю „легчы“ пад Расеі. Інакш усё закончыцца кепска для яго. „Падступныя заходнія спэцслужбы“ яго проста прыбяруць. Вось у чым пераконваюць Лукашэнку».\nУладзімір Фясенка таксама не выключае, што яшчэ адной мэтай гэтай «спэцапэрацыі» Расеі зьяўляецца спроба канчаткова разарваць усе магчымыя кантакты прадстаўнікоў беларускай улады з Эўрапейскім зьвязам і ЗША.\n«Расейцы пішуць, што Лукашэнка спрабаваў аднавіць такую схаваную гульню ў аднаўленьне дыялёгу з Захадам, каб трохі зьмякчыць санкцыі і каб Захад зьмірыўся з тым, што Лукашэнка застаецца пры ўладзе, і ён тады зноў змог бы гуляць на супярэчнасьцях між Захадам і Расеяй. Такая традыцыйная для яго палітыка. Расейцы пра гэта ведаюць, і для таго, каб цалкам нэўтралізаваць нават такія прывідныя спробы ці фантомныя ўяўленьні пра спробы Лукашэнкі знайсьці нейкае паразуменьне з Захадам і аднавіць кантакты, каб цалкам абарваць усе сувязі з Захадам, патрэбна была гэтая гісторыя з гэтым „пераваротам“. Таму што псыхалягічна, эмацыйна, мяркуючы па заявах Лукашэнкі, гэта на яго паўплывала. Яны такім чынам цалкам абсякаюць тое, што засталося ў кантактах з Захадам, а з другога боку, яшчэ мацней яго прывязваюць, робяць залежным ад Расеі».\n«Беларусь патрэбна Расеі фармальна незалежнай»\nНамесьнік старшыні Службы бясьпекі Ўкраіны ў 2014–2015 гадах Віктар Ягун зьвяртае ўвагу на тое, што Расея не разглядае шэраг постсавецкіх краін, у тым ліку Беларусь і Ўкраіну, у сваёй стратэгіі вонкавай выведкі.\n«Таму ўсе спэцыяльныя апэрацыі ажыцьцяўляе Фэдэральная служба бясьпекі. У Беларусі ёсьць цэлае ўпраўленьне ФСБ, якое, вядома ж, працуе ў інтарэсах Расеі, гэта 36 чалавек, такая група афіцэраў ФСБ, якія там аўтаномна працуюць і пра іх усе ведаюць. І яны цяпер вырашылі чарговы раз паставіць Лукашэнку на месца, запалохаўшы і цалкам узяўшы яго ў сваю парадыгму. Яны знарок прадумалі гэтую спэцапэрацыю, самі справакавалі гэтых людзей, якія нічога надзвычайнага ня кажуць. Гэта з разраду балбатні на кухні. Сур’ёзных намераў там няма», — сказаў Віктар Ягун.\nПаводле яго, запалохваньне Лукашэнкі магчымай стратай пасады і пагрозамі ягонаму жыцьцю і жыцьцю ягоных дзяцей дазваляе Расеі ўзяць яго цалкам пад свой кантроль.\n«Яны яго цалкам акучваюць, бяруць пад свой кантроль з пэрспэктывай, што будуць усё ж прынятыя нейкія зьмены ў Канстытуцыю і ён будзе заменены на больш ляяльную і кіраваную асобу», — мяркуе экспэрт.\n«Найбольш цікава, што ніхто ня ставіць за мэту цалкам ліквідаваць незалежнасьць Беларусі. Таму што, ліквідуючы незалежнасьць Беларусі, Расея страціць у міжнародных арганізацыях адзін голас. Гэта тая ж самая гісторыя, калі Савецкі Саюз выкарыстоўваў у ААН галасы УССР і БССР для падтрыманьня сваіх ініцыятыў, і такім чынам СССР меў адразу тры галасы. Такая ж сытуацыя і тут. Ім патрэбна кіраваная асоба на пасадзе прэзыдэнта, каб цалкам узяць пад кантроль дзяржаву, але намінальна. І наступнае — уцягнуць Узброеныя сілы Беларусі ў правакацыі супраць яе суседзяў і такім чынам канчаткова прывязаць Беларусь у парадыгму так званага „русского мира“, якую будуе Расея», — перакананы Віктар Ягун.\nПаводле яго, павялічваецца і пагроза выкарыстаньня тэрыторыі Беларусі для расейскай агрэсіі супраць Украіны.\n«Паглядзіце, нават у гэтай абсурднай сытуацыі зьявіліся нейкія ўкраінскія нацыяналісты, якія зьбіраюцца там некага захопліваць і ўдзельнічаць у нейкіх сілавых акцыях. Гэта яўны сьлед Расеі, а па другое, — уся ж апэрацыя была праведзеная на тэрыторыі Расеі і сіламі ФСБ, а потым праінфармавалі Лукашэнку, што яны яго ўратавалі. Я не выключаю ажыцьцяўленьня нейкай узброенай правакацыі на мяжы Беларусі і Ўкраіны, і такім чынам фактычна адбудзецца ўцягваньне беларускіх сіл (ня мае значэньне — узброеных, памежных ці сілавых) у прамое баявое сутыкненьне з Украінай».\n«Шлях на сілавое ўтрыманьне ўлады»\nУкраінскі вайсковец Андрэй Цецярук, які ў свой час служыў у міратворчай місіі ў Косава і ваяваў на Данбасе, а потым працаваў дэпутатам Вярхоўнай Рады, мяркуе, што ўся гісторыя зь «дзяржаўным пераваротам» і ўдзелам у ім «украінскіх нацыяналістаў» прыдуманая для таго, каб апраўдаць усе незаконныя дзеяньні і Расеі, і Беларусі.\n«Няма ніводнага адсотку праўды ў тым, каб украінцы бралі ўдзел у якім-небудзь дзяржаўным перавароце. Наадварот, мы выказвалі падтрымку беларускаму народу, каб яны працягвалі барацьбу супраць пакалечанага уладай чалавека, якім ёсьць Лукашэнка. Ён відавочна ўзурпаваў уладу і спрабуе любым чынам, у тым ліку і незаконным сілавым спосабам, утрымаць яе. Таму яны цяпер шукаюць усім гэтым свавольным дзеяньням апраўданьні, што вакол іх існуюць ворагі», — сказаў Андрэй Цецярук.\nВайсковец таксама лічыць, што супольныя заявы ФСБ Расеі і КДБ Беларусі аб нібыта дзяржаўным перавароце і пагрозе фізычнага зьнішчэньня Лукашэнкі, сьведчыць аб павелічэньні залежнасьці Аляксандра Лукашэнкі «ад волі Крамля і асабіста Пуціна».\n«Па-другое, гэта сьведчыць пра нарошчваньне расейскай прапаганды супраць Украіны і працяг сумнавядомай рыторыкі пра расьпятае дзіця — гэта усё дэгуманізацыя ворага, якім яны прадстаўляюць украінцаў для сваіх грамадзян».\n«І, па-трэцяе, яны такім чынам рыхтуюць сваіх беларускіх і расейскіх выбарнікаў да таго, што яны будуць у пэўным сэнсе страчваць свае (выбарчыя) правы, бо Пуцін і Лукашэнка зацікаўленыя ў сілавым утрыманьні ўлады насуперак тым працэсам, якія будуць адбывацца як унутры, так і звонку іх краін. Таму яны знайшлі вонкавых ворагаў, у тым ліку Украіну, і цяпер фармуюць вобраз ворага ў інфармацыйнай прасторы. Гэта для нас, вядома, небясьпека. І, безумоўна, украінская ўлада мусіць супрацьдзейнічаць такім брудным інфармацыйным тэхналёгіям», — перакананы Андрэй Цецярук.\n17 красавіка Лукашэнка заявіў пра затрыманьне групы асобаў, якая нібыта плянавала замах на яго і ягоных дзяцей, і зьвязаў яе са спэцслужбамі ЗША. Гаворка ідзе пра затрыманых у Маскве палітоляга і паліттэхноляга Аляксандра Фядуту і амэрыканскага адваката беларускага паходжаньня Юрыя Зянковіча, а таксама старшыню Партыі БНФ Рыгора Кастусёва, якога затрымалі ў Шклове.\nФэдэральная служба бясьпекі Расеі выступіла з заявай, у якой сьцьвердзіла, што дапамагла прадухіліць вайсковы пераварот у Беларусі. Ён нібыта плянаваўся на 9 траўня, хаця сёлета парад на дзяржаўнае сьвята Дзень Перамогі не заплянаваны.


Сэйв. Томаш Сурови (Динамо) бросал сблизи в одно касание. ''КХЛ-видео''


У Глівіцах аўтазавод Opel перастройваецца на новую вытворчасць - Беларуская Служба - polskieradio.pl\nУ Глівіцах аўтазавод Opel перастройваецца на новую вытворчасць\nКанцэрн PSA заявіў, што хоча запусціць у Глівіцах вытворчасць буйных малатанажных грузавых аўтамабіляў, цяпер вырабляе Opel Astra.\nPremier Mateusz Morawiecki w GliwicachPAP/Andrzej Grygiel\nOpel з 1998 года вырабляе ў Глівіцах мадэль Astra. Аднак у 2021 г. вытворчасць павінна быць пераведзена ў Нямеччыну. Ужо два гады вытворчасць аўтамабіляў у Глівіцах скарачаецца, і скарачаюцца працоўныя месцы. Частка работнікаў пераязджае на заводы ў Нямеччыну, частка на аўтазавод у Тыхах, а іншыя губляюць працу, паколькі ў іх заканчваюцца тэрміновыя кантракты.\nСітуацыю мясцовага рынку працы выратуе новы план уладальніка Opel – французскага канцэрну PSA. У пачатку траўня канцэрн PSA заявіў, што хоча запусціць у Глівіцах вытворчасць буйных малатанажных грузавых аўтамабіляў. З 2021 г. плануе выпускаць 100 тысяч грузавікоў штогод. Дзеля гэтага неабходна прыстасаваць завод да вытворчасці іншага віду машын.\nТакім чынам аўтамабільны завод у Глівіцах будзе працаваць яшчэ як мінімум 10 гадоў і забяспечыць прынамсі 300 новых працоўных месцаў.\nГэтыя планы радуюць улады Польшчы. Прэм’ер-міністр Матэвуш Маравецкі, які наведаў аўтамабільны завод у Глівіцах, зазначыў, што ўрад падтрымлівае ўсе ініцыятывы, якія прычыняюцца да росту прамысловасці ў краіне.\n- Урад Польшчы выдзеліў грант на ажыццяўленне запуску новага заводу грузавікоў. Мы ўпэўнены, што прыцягненне замежных інвестараў, а таксам стварэнне добрых умоваў для польскіх інвестараў з’яўляецца самым лепшым спосабам росту заможнасці польскага грамадства. Ствараюцца новыя добра платныя працоўныя месцы і мы гэтаму рады.\nУ гэтым годзе скончыцца вытворчасць яшчэ аднаго аўтамабіля: спартыўнага кабрыялета Cascada, які вырабляецца толькі ў Глівіцах. З Польшчы гэты аўтамабіль быў таксама экспартаваны ў ЗША, дзе ён прадаваўся як Buick Cascada. Аднак у ЗША продаж гэтага аўтамабіля, адзінага, які экспартуецца з Польшчы ў ЗША, спыняецца.\nУ Мінску адзначаюць Свята незалежнасці Польшчы\n«Продкі» вачыма сучаснага мастака: чарговая выстава ў варшаўскім Беларускім доме (ФОТА)